
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 982 

30 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογραφήσεις ομογενών αλλοδαπών. 1 

Πολιτογραφήσεις αλλογενών αλλοδαπών.. 2 

Πολιτογραφήσεις αλλογενών αλλοδαπών. 3 

Σύσταση ιδίου Νομικού Προσώπου στην Κοινότητα 
Μορφοβουνίου, Ν. Καρδίτσας με την επωνυμία 
«ΚΕΝΤΡΟ ΙΣΤΟΡΙΚΩΝ ΜΕΛΕΤΩΝ “ΝΙΚΟΛΑΟΣ 

ΠΛΑΣΤΗΡΑΣ”». 4 

Διενέργεια εκουσίου αναδασμού περιοχής αγρ/τος 

Μάρκου (Τμήμα Αλλαμανή) Καρδίτσας . 5 

Τροποποίηση του Ο.Ε.Υ. του Δήμου Άνω Σύρου και 
κωδικοποίησή του σε ενιαίο κείμενο διατάξεων .. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.32212/21606/94 κ.ά· (1) 

Πολιτογραφήσεις ομογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

1. Με την αριθ. πρωτ. Φ. 32212/ 21806/94/ 

22.12.1994 απόφαση του Υφυπουργού Εσωτερικών, 
έγινε δεκτή η από 19.5.1993 αίτηση πολιτογράφησης της 
ομογενούς αλλοδαπής Κόκκινου Μαγδαλινής του Γεωρ¬ 
γίου για την απόκτηση της Ελληνικής ιθαγένειας. 

2. Με την αριθ. πρωτ. Φ. 348381/16457/94/ 

22.12.1994 απόφαση του Υφυπουργού Εσωτερικών, 
έγινε δεκτή η από 3.9.1994 αίτηση πολιτογράφησης του 
ομογενούς αλλοδαπού Δημητριογλου Νικολάου του Γεωρ¬ 
γίου για την απόκτηση της Ελληνικής ιθαγένειας. 

Αθήνα, 22 Δεκεμβρίου 1994 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 

-♦- 

Αριθ. Φ.1444/11716 κ.ά. (2) 

Πολιτογραφήσεις αλλογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

1. Με την αριθ. πρωτ. Φ. 1444/11716/22.12.1994 από¬ 
φαση του Υφυπουργού Εσωτερικών, έγινε δεκτή η από 


12.8.93 αίτηση πολιτογράφησης του αλλογενούς αλλοδα¬ 
πού Μπαρρερα-Χυμενες Χοσέ - Γ κουλλέρμο του Χοσέ για 
την απόκτηση της Ελληνικής ιθαγένειας, εγκρίνουμε την 
αλλαγή του επωνύμου και του κυρίου ονόματός του από 
«ΜΠΑΡΡΕΡΑ ΧΥΜΕΝΕΣ» σε «ΜΙΣΕΤΣΗ ΠΕΤΡΟ». 

2. Με την αριθ. πρωτ. Φ. 19952/9641/22.12.1994 
απόφαση του Υφυπουργού Εσωτερικών, έγινε δεκτή η 
από 7.1.92 αίτηση πολιτογράφησης της αλλογενούς αλ¬ 
λοδαπής Γιωγασοβα Μάρτα συζ. Παναγιώτη για την από¬ 
κτηση της Ελληνικής ιθαγένειας, και εγκρίνουμε την αλ¬ 
λαγή του επωνύμου και του ονόματός της από «ΓΙΩΓΑ- 
ΣΟΒΑ ΜΑΡΤΑ» σε «ΓΙΩΓΑ ΜΑΡΘΑ». 

Αθήνα, 22 Δεκεμβρίου 1994 

ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 

-♦- 

Αριθ. Φ.8683/21320 κ.ά. (3) 

Πολιτογραφήσεις αλλογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

1. Με την αριθμ. πρωτ. Φ.8683/21320/22.12.1994 
απόφαση του Υφυπουργού Εσωτερικών, έγινε δεκτή η 
από 27.5.1994 αίτηση πολιτογράφησης του αλλογενούς 
αλλοδαπού ΜΕΛΚΑΟΥΙ ΑΜΠΝΤΕΛ - Ραχμάν του Μωχα- 
μέντ για την απόκτηση της Ελληνικής ιθίαγένειας. 

2. Με την αριθμ. πρωτ. Φ.13312/16541/22.12.1994 
απόφαση του Υφυπουργού Εσωτερικών, έγινε δεκτή η 
από 4.2.1989 αίτηση πολιτογράφησης της αλλογενούς 
αλλοδαπής ΜΠΟΡΙΚΟΓΛΟΥ Βερονίκης του Λεωνίδα για 
την απόκτηση της Ελληνικής Ιθαγένειας. 

3. Με την αριθμ. πρωτ. Φ. 39153/22010/94/ 

22.12.1994 απόφαση του Υφυπουργού Εσωτερικών, 
έγινε δεκτή η από 27.5.1994 αίτηση πολιτογράφησης του 
αλλογενόύς αλλοδαπού ΤΣΕΝΓΚ ΕΝΤΥ - ΒΑΣΙΛΕΙΟΥ του 
ΦΟΥ-ΠΩ για την απόκτηση της Ελληνικής Ιθαγένειας. 

4. Με την αριθμ. πρωτ. Φ. 31084/ 8751/ 94/ 

22.12.1994 απόφαση του Υφυπουργού Εσωτερικών, 
έγινε δεκτή η από 29.12.1982 αίτηση πολιτογράφησης 
του αλλογενούς αλλοδαπού ΜΑΚΟΝΕΝ ΣΤΕΦΑΝΟΥ του 
Τσαντίκ για την απόκτηση της Ελληνικής Ιθαγένειας. 

5. Με την αριθμ. πρωτ. Φ. 26768/10021/94/ 

22.12.1994 απόφαση του Υφυπουργού Εσωτερικών, 
έγινε δεκτή η από 27.10.92 αίτηση πολιτογράφησης του 

2. Σκοποί του Νομικού προσώπου είναι: 


αλλογενούς αλλοδαπού ΝΤΑΡΒΙΣ ΤΑΜΠΑΡ Κούρος του 
Ιμπραήμ για την απόκτηση της Ελληνικής Ιθαγένειας. 

6. Με την αριθμ. πρωτ. Φ. 1739/22046/22.12.1994 
απόφαση του Υφυπουργού Εσωτερικών, έγινε δεκτή η 
από 21.10.1987 αίτηση πολιτογράφισης του αλλογενούς 
αλλοδαπού ΤΕΚΟ Ταλάλ - Γεωργίου του Σαιντ για την 
απόκτηση της Ελληνικής Ιθαγένειας. 

7. Με την αριθμ. πρωτ. Φ. 2232/22143/22.12.1994 
απόφαση του Υφυπουργού Εσωτερικών, έγινε δεκτή η 
από 8.2.1991 αίτηση πολιτογράφησης του αλλογενούς 
αλλοδαπού ΜΠΕΜΠΑΣ Μαριάν - Ρυσάρντ του Βδοτζιμιές 
για την απόκτηση της Ελληνικής Ιθαγένειας. 

8. Με την αριθμ. πρωτ. Φ. 38533/19913/22.12.1994 
απόφαση του Υφυπουργού Εσωτερικών, έγινε δεκτή η 
από 20.4.1994 αίτηση πολιτογράφησης της αλλογενούς 
αλλοδαπής ΒΛΑΣΣΗ Μαρίας - Αυγούστας συζ. Ευθυμίου 
για την απόκτηση της Ελληνικής Ιθαγένειας. 

9. Με την αριθ. πρωτ. Φ. 34588/22162/94/ 

22.12.1994 απόφαση του Υφυπουργού Εσωτερικών, 
έγινε δεκτή η από 22.9.1993 αίτηση πολιτογράφησης του 
αλλογενούς αλλοδαπού ΜΠΟΚΑΝ Βλαντιμίρ του Βασίλι 
για την απόκτηση της Ελληνικής Ιθαγένειας. 

10. Με την αριθ. πρωτ. Φ. 26807/21814/94/ 

22.12.1994 απόφαση του Υφυπουργού Εσωτερικών, 
έγινε δεκτή η από 30.10.1992 αίτηση πολιτογράφησης 
της αλλογενούς αλλοδαπής ΤΖΕΝΤΑΙ ΤΣΕΧΑΙΤΟΥ του 
Ατζέτε Μάριαμ για την απόκτηση της Ελληνικής Ιθαγέ¬ 
νειας. 

11. Με την αριθ. πρωτ. Φ. 7484/11137/94/ 

22.12.1994 απόφαση του Υφυπουργού Εσωτερικών, 
έγινε δεκτή η από 28.9.1984 αίτηση πολιτογράφησης του 
αλλογενούς αλλοδαπού ΑΜΠΝΤΕΛ - ΚΑΡΙΜ Σαλάχ του 
Ιμπραήμ για την απόκτηση της Ελληνικής Ιθαγένειας. 

Αθήνα, 22 Δεκεμβρίου 1994 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 
-♦- 

Αριθ. Β. 26282 (4) 

Σύσταση ίδιου Νομικού Προσώπου στην Κοινότητα Μορ- 
φοβουνίου, Ν. Καρδίτσας με την επωνυμία «ΚΕΝΤΡΟ 
ΙΣΤΟΡΙΚΩΝ ΜΕΛΕΤΩΝ “ΝΙΚΟΛΑΟΣ ΠΛΑΣΤΗΡΑΣ’». 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις των άρθρων 163 και 187 του Δημοτικού 
και Κοινοτικού κώδικα (Π.Δ. 323/89). 

2. Τις διατάξεις του άρθρου 29Α του Ν. 1558/85 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

3. Την αριθ. 114/25.11.94 απόφαση του Κοινοτικού 
συμβουλίου Μορφοβουνίου με την οποία αποφασίζεται η 
σύσταση ίδιου νομικού προσώπου με την επωνυμία «ΚΕ¬ 
ΝΤΡΟ ΙΣΤΟΡΙΚΩΝ ΜΕΛΕΤΩΝ “ΝΙΚΟΛΑΟΣ ΠΛΑΣΤΗ- 
ΡΑΣ » διεπόμενο από τις διατάξεις του Δημοτικού και 
Κοινοτικού κώδικα (Π.Δ. 323/89), αποφασίζουμε: 

1 ■ Εγκρίνουμε την αριθ. 114/94 απόφαση του Κοινοτι¬ 
κού Συμβουλίου Μορφοβουνίου με την οποία αποφασίζε- 
ται η σύσταση ίδιου νομικού προσώπου με την επωνυμία 
ΚΕΝΤΡΟ ΙΣΤΟΡΙΚΩΝ ΜΕΛΕΤΩΝ «ΝΙΚΟΛΑΟΣ ΠΛΑΣΤΗ- 
ΡΑΣ» διεπόμενο από τις διατάξεις του άρθρου 323/89. 


Η ίδρυση πρότυπου κέντρου Ιστορικών ερευνών, μελε¬ 
τών, ενίσχυσης, προβολής και διάδοσης της Ιστορικής 
γνώσης, για την νεότερη ιστορία του Ελληνισμού. 

Η καταγραφή μαρτυριών και η συγκέντρωση Ιστορικών 
πηγών και τεκμηρίων, προκειμένου να δημιουργηθούν δυ¬ 
νατότητες ανάπτυξης της ιστορικής έρευνας και μελέτης 
της ιστορίας του νεότερου ελληνισμού, αλλά και της τοπι¬ 
κής ιστορίας. 

Η εκδήλωση τιμής στον καταγόμενο από την Κοινότητα 
Μορφοβουνίου Νικόλαο Πλαστήρα, για την προσφορά του 
στο Έθνος και την Πατρίδα. 

Η ανάδειξη μέσα από την ιστορική έρευνα και μελέτη 
των αξιών και ιδανικών που πρέπει να εμπνέουν πολίτες 
και πολιτικούς. 

Η συνεισφορά στη διατήρηση της συλλογικής ιστορικής 
μνήμης και στην προώθηση των ιστορικών μελετών. 

Η δημιουργία προϋποθέσεων σε τρόπο ώστε ιστορικοί 
μελετητές, φοιτητές και γενικά πολίτες με ανάλογα ενδια¬ 
φέροντα να έχουν τη δυνατότητα πρόσβασης σε βιβλιο¬ 
γραφία, στοιχεία και πόσης φύσης υλικό για τη νεότερη 
ιστορία. 

Η δημιουργία προϋποθέσεων ώστε να δοθεί η δυνατό¬ 
τητα σε μαθητές αλλά και κάθε επισκέπτη, να γνωρίσει 
τ6σο τα ιστορικά γεγονότα, όσο την προσωπικότητα, την 
ζωή και το έργο του Νικολάου Πλαστήρα. 

Η λειτουργία παράλληλων τμημάτων, τα οποία μέσα από 
ί.να πλέγμα δραστηριοτήτων θα παρέχουν σχετικές πλη¬ 
ροφορίες. 

Η ανάπτυξη συστήματος ηλεκτρονικών και οπτικοακου- 
στικών μέσων. 

Η πραγματοποίηση τακτικών και έκτακτων εκδηλώ¬ 
σεων, ημερίδων, συμποσίων, συνεδρίων και άλλων επι¬ 
μορφωτικών δραστηριοτήτων. 

Η διαρκής επικοινωνία και συνεργασία, με εκπαιδευτικά 
πνευματικά - ιστορικά ιδρύματα, φορείς αλλά και μεμονο- 
μένους ιατρικούς και προσωπικότητες. 

Η παραγωγή οπτικοακουστικών, εκδοτικών και άλλων 
πνευματικών προϊόντων και διάθεση αυτών. 

Η καταγραφή με επιστημονικά κριτήρια όλων των προ¬ 
φορικών μαρτυριών, από ανθρώπους που έχουν βιώσει 
ιστορικά γεγονότα και συνδεθεί άμεσα ή έμμεσα με την 
προσωπικότητα ή την εποχή του Νικολάου Πλαστήρα. 

Η συγκέντρωση της πόσης φύσης υλικών από Δημόσιες 
και Ιδιωτικές πηγές. 

Η δημιουργία μιας ευρύτερης βάσης δεδομένων, η 
οποία μέσα από τα σύγχρονα μηχανικά μέσα θα διατίθεται 
σε ερευνητικές ομάδες. 

Η διασύνδεση της βάσης δεδομένων με βιβλιοθήκες 
ιδρύματα και ιδιώτες στην Ελλάδα και το Εξωτερικό. 

Η δημιουργία ιστορικής συλλογής με τα προσωπικά 
αντικείμενα του Νικολάου Πλαστήρα και άλλα αντικείμενα 
ιστορικής αξίας. 

Η δημιουργία γενικής βιβλιοθήκης με βιβλιογραφία που 
να υποστηρίζει τις ιστορικές έρευνες για το νεώτερο ελλη¬ 
νισμό. 

Η δημιουργία ιστορικού αρχείου χειρογράφων - εφημε¬ 
ρίδων - περιοδικών και εντύπων. 

Η δημιουργία φωτογραφικού - κινηματογραφικού υλι¬ 
κού. 

3. Έδρα του ιστορικού κέντρου ορίζεται η Κοινότητα 
Μορφοβουνίου, γενέτειρα του Νικ. Πλαστήρα. 

Το ΚΕΝΤΡΟ ΙΣΤΟΡΙΚΩΝ ΜΕΛΕΤΩΝ «ΝΙΚΟΛΑΟΣ ΠΛΑ- 
ΣΤΗΡΑΣ» θα στεγαστεί σε λιθόκτιστο οίκημα ιδιοκτησίας 
της Κοινότητας. 

4. Πόροι του Νομικού Προσώπου είναι: 

Η πάγια ετήσια επιχορήγηση της Κοινότητας Μορφο- 
βουνίου, η οποία θα καθορίζεται με απόφαση του Κοινοτι¬ 
κού συμβουλίου, σύμφωνα με τις εκάστοτε ανάγκες του 
Νομικού Ρροσώπου και τις δυνατότητες της κοινότη¬ 
τας. 

Η κάθε είδους επιχορήγηση από τη Νομαρχία Καρδί¬ 
τσας καθώς και από άλλους οργανισμούς, κρατικούς φο¬ 
ρείς και Υπουργεία. 

Έσοδα που θα προέρχονται από διάθεση εντύπων και 
άλλες εκδηλώσεις, από δωρεές φυσικών ή νομικών προ¬ 
σώπων και φίλων του Νομικού Προσώπου. 

5. Το Νομικό Πρόσωπο διοικεΐται από πενταμελές διοι¬ 
κητικό συμβούλιο το οποίο θα αποτελεΐται από: 

α) Δύο (2) μέλη του κοινοτικού συμβουλίου Μορφοβου- 
νίου που ορίζονται με απόφαση του κοινοτικού συμβου¬ 
λίου, ένα εκ των οποίων θα ορίζεται και ως πρόεδρος του 
νομικού προσώπου. 

β) Ένα (1) μέλος του Πολιτιστικού Κέντρου Μορφοβου- 
νίου που θα ορίζεται με απόφαση του Διοικητικού Συμβου¬ 
λίου. 

γ) Ένα (1) δημότη της Κοινότητας Μορφοβουνίου με 
γνώσεις ανάλογες με τους σκοπούς του νομικού προσώ¬ 
που, ο οποίος θα ορίζεται με απόφαση του κοινοτικού 
συμβουλίου. 

δ) Ένα (1) εκπρόσωπο του συλλόγου Μορφωβουνιωτών 
που θα ορίζεται με απόφαση του Δ.Σ. του συλλόγου η από 
μία (1) εξέχουσα προσωπικότητα που θα προτείνεται από 
το Δ.Σ. του συλλόγου Μορφοβουνιωτών. 

Κατά την πρώτη συνεδρίαση το Διοικητικό Συμβούλιο 
εκλέγει Αντιπρόεδρο και Γραμματέα. Η θητεία του Διοικη¬ 
τικού Συμβουλίου του νομικού προσώπου ακολουθεί την 
θητεία του Κοινοτικού Συμβουλίου. 

6. Το Νομικό Πρόσωπο θα λειτουργεί με βάση τον κανο¬ 
νισμό που θα ψηφισθεί από το κοινοτικό συμβούλιο και θα 
εγκριθεί από τη Νομαρχία. 

7. Το Νομικό Πρόσωπο εκπροσωπείται ενώπιον δικαστι¬ 
κής ή πάσης άλλης αρχής από τον πρόεδρο και όταν αυτός 
απουσιάζει από τον Αντιπρόεδρο. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
Μορφοβουνίου, το ύψος της οποίας δεν μπορεί να προσ- 
διορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 20 Δεκεμβρίου 1994 

Ο Νομάρχης 
ΣΤΕΡΓΙΟΣ ΚΑΤΣΑΝΙΔΗΣ 

-♦- 

Αριθ. 18720 (5) 

Διενέργεια εκουσίου αναδασμού περιοχής αγρ/τος Μάρ¬ 
κου (Τμήμα Αλλαμανή) Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις του Ν. 674/77 «περί αναδασμού της γης 
και μεγεθύνσεως των γεωργικών εκμ/σεων και άλλων τι- 
νών διατάξεων». 


2) Την 8492/1.6.94 απόφασή μας «περί κηρύξεως της 
περιοχής του αγρ/τος Μάρκου υπό εκούσιο αναδασμό». 

3) Την Εισήγηση της Δ/νσης Γεωργίας της Νομαρχίας 
Καρδίτσας, αποφασίζουμε: 

Εγκρίνουμε να γίνει εκούσιος Αναδασμός στην περιοχή 
του αγρ/τος Μάρκου (τμ. Αλλαμανή). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 8 Δεκεμβρίου 1994 

Ο Νομάρχης 
ΣΤΕΡΓΙΟΣ ΚΑΤΣΑΝΙΔΗΣ 

-♦- 

Αριθ. 16533 (6) 

Τροποποίηση του Ο.Ε.Υ. του Δήμου Άνω Σύρου και κωδι¬ 
κοποίησή του σε ενιαίο κείμενο διατάξεων. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 12 του Ν. 1188/81 «Περί 
κυρώσεως του Κωδικός περί καταστάσεως προσωπικού 
ΟΤΑ». 

2. Τις όμοιες των άρθρων 34,37 του Ν. 2190/94 και του 
άρθρου 63 του Ν. 2218/94. 

3. Την 147/94 απόφαση του Δημοτικού Συμβουλίου 
Άνω Σύρου με την οποία τροποποιείται ο Οργανισμός 
Εσωτερικής Υπηρεσίας του Δήμου και κωδικοποιείται σε 
ενιαίο κείμενο διατάξεων. 

4. Την 47/94 σύμφωνη γνωμοδότηση του Υπηρεσιακού 
Συμβουλίου προσωπικού των Ο.Τ.Α. Ν. Κυκλάδων που 
διατυπώθηκε στο 16/94 πρακτικό αυτού, αποφασί¬ 
ζουμε: 

Εγκρίνουμε την 147/94 απόφαση του Δημοτικού Συμ¬ 
βουλίου Άνω Σύρου με την οποία τροποποιείται ο Οργανι¬ 
σμός Εσωτερικής Υπηρεσίας του Δήμου και κωδικοποιεί- 
ται σε ενιαίο κείμενο διατάξεων ως εξής: 


ΟΡΓΑΝΙΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΑΝΩ ΣΥΡΟΥ 

Άρθρο 1 

α. Οι Υπηρεσίες του Δήμου Άνω Σύρου αποτελούνται 
από τις Διοικητικές - Οικονομικές και Τεχνικές Υπηρε¬ 
σίες, οι οποίες τελούν υπό την ανώτατη διοίκηση του Δη¬ 
μάρχου και το προσωπικό τους υπό τις εντολές του, σύμ¬ 
φωνα με τις διατάξεις του άρθρου 101 του Π.Δ. 323/1989 
«Δημοτικός και Κοινοτικός Κώδικας». 

β. Οι πιο πάνω Υπηρεσίες συγκροτόυνται στις ακόλου¬ 
θες αυτοτελείς οργανικές μονάδες: 

Γραμματεία Δημάρχου. 

Τμήμα Διοικητικών - Οικονομικών Υπηρεσιών. 

Γραφείο Τεχνικών Υπηρεσιών. 

Γ ραφείο Ύδρευσης - Αποχέτευσης - Ηλεκτροφωτισμού 

- Κίνησης και Λειτουργίας Αυτοκινήτων και Μηχανημάτων 

- Επισκευών, Συντηρήσεων μηχανολογικού και τεχνολογι¬ 
κού εξοπλισμού. 

Άρθρο 2 

Οι οργανικές μονάδες που αναφέρονται στο προηγού¬ 
μενο άρθρο, συγκροτούνται από τα παρακάτω επί μέρους 
λειτουργικά γραφεία: 


9200 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


Α. Γραμματεία Δημάρχου. 

1) Ιδιαίτερο Γραφείο Δημάρχου. 

2) Γραφείο Αντιδημάρχου. 

3) Γραφείο αντιμετώπισης εκτάκτων περιστατικών. 

4) Γ ραφείο δικαστικών υποθέσεων. 

5) Γραφείο ιστορικού αρχείου του Δήμου, ιστορικών - 
λαογραφικών εκθέσεων και μουσείων. 

6) Γραφείο Δημοτικών Νομικών προσώπων, Κληροδο¬ 
τημάτων, Συνοικιακών Συμβουλίων και Λαϊκής Συμμετο¬ 
χής- 

7) Γραφείο οργάνωσης - λειτουργίας του Δημοτικού Ρα¬ 
διοφωνικού Σταθμού. 

8) Γ ραφείο δημοτικής βιβλιοθήκης. 

9) Γραφείο Ε.Ο.Κ. - εξωτερικών γενικά υποθέσεων - 
Αδελφοποιήσεων - τουρισμού. 

10) Γραφείο δημοσίων σχέσεων - Τύπου και πληροφο¬ 
ριών - ανακοινώσεων, δημοσιεύσεων και εμπορικών δια¬ 
φημίσεων. 

11) Γ ραφείο Πολιτιστικών, Κοινωνικών, Αθλητικών, Ψυ¬ 
χαγωγικών δραστηριοτήτων και εκδηλώσεων. 

Β. Τμήμα Διοικητικών - Οικονομικών Υπηρεσιών. 

1) Γραφείο Προϊσταμένου Τμήματος. 

2) Γραφείο Δημοτικού Συμβουλίου και Δημαρχιακής 
Επιτροπής. 

3) Γραφείο πρωτοκόλλου, διεκπεραίωσης αλληλογρα¬ 
φίας και Αρχείου. 

4) Γ ραφείο προσωπικού υπηρεσιακών μεταβολών, μι¬ 
σθοδοσίας, ασφαλιστικών θεμάτων και γενικών διοικητι¬ 
κών θεμάτων. 

5) Γραφείο Μητρώων Αρρένων, Δημοτολογίων, Ιθαγέ¬ 
νειας, Στρατολογίας, Πολιτικών Γάμων, Εκλογικών, Στατι¬ 
στικής, Απογραφών κ.λπ. 

6) Γ ραφείο Ληξιαρχείου. 

7) Γ ραφείο σχολικών Επιτροπών και εκπαίδευσης. 

8) Γραφείο Λογιστηρίου (προϋπολογισμού, ισολογι¬ 
σμού, απολογισμού, εκκαθάρισης και εντολής πληρωμής 
δαπανών κ.λπ.). 

9) Γραφείο εσόδων - δημοτικής περιουσίας, αδειών κα¬ 
ταστημάτων, περιπτέρων, πλανοδίων κ.λπ. - Τέλους Ακί¬ 
νητης Περιουσίας. 

10) Γραφείο προμηθειών και διαχείρισης υλικού. 

11) Γ ραφείο γεωργικών - δασικών υποθέσεων, αλιείας 
κ.λπ. 

12) Γραφείο καθαριότητας. 

13) Γραφείο βεβαίωσης και είσπραξης ανταποδοτικών 
τελών - δικαιωμάτων - τέλους Ακίνητης Περιουσίας - φό¬ 
ρων και γενικά εσόδων. 

14) Γ ραφείο πληροφορικής - μηχανοργάνωσης. 

15) Γραφείο προγραμματικών συμβάσεων. 

Γ. Γ ραφείο Τεχνικών Υπηρεσιών. 

1) Γ ραφείο Προϊσταμένου του Γραφείου. 

2) Γραφείο μελετών, εκτέλεσης, επίβλεψης και παρα¬ 
λαβής έργων, δημοπρατήσεων και συμβάσεων. 

3) Γραφείο έργων για μελέτη - επεξεργασία - υλοποί¬ 
ηση προγραμμάτων Ε.Ο.Κ. 

4) Γραφείο πολεοδομικών θεμάτων, τροποποίησης 
σχεδίου πόλης και απαλλοτριώσεων. 

5) Γραφείο επισκευών - συντήρησης κτιριακών εγκατα¬ 
στάσεων, οδών, πλατειών και κοινοχρήστων χώρων. 


6) Γραφείο εκτέλεσης έργων - λειτουργίας του χώρου 
απορριμμάτων στη θέση ΚΟΡΑΚΙ. 

7) Γραφείο παιδικών χαρών. 

8) Γραφείο ακίνητης περιουσίας - κτηματολογίου. 

9) Γ ραφείο δημοτικών επιχειρήσεων. 

10) Γραφείο τεχνολογίας, γεωπονίας - κήπων και δεν- 
δροστοιχιών. 

Δ. Γραφείο Ύδρευσης - Αποχέτευσης - Ηλεκτροφωτι- 
σμού - Κίνησης και Λειτουργίας Αυτοκινήτων και Μηχανη¬ 
μάτων - Επισκευών, Συντηρήσεων Μηχανολογικού και Τε¬ 
χνολογικού Εξοπλισμού. 

1) Γραφείο Προϊσταμένου του Γραφείου. 

2) Γραφείο ύδρευσης και εργοστασίου αφαλάτωσης. 

3) Γραφείο αποχέτευσης και βιολογικού καθαρισμού. 

4) Γραφείο ηλεκτροφωτισμού και ανεμογεννήτριας. 

5) Γραφείο κίνησης - λειτουργίας αυτοκινήτων και μη¬ 
χανημάτων. 

6) Γραφείο συντήρησης - επισκευής αυτοκινήτων, μη¬ 
χανημάτων, εργαλείων, μηχανολογικού και τεχνολογικού 
εξοπλισμού. 

Άρθρο 3 

Προϊστάμενοι οργανικών μονάδων 

α) Οι Προϊστάμενοι των οραγνικών μονάδων της παρ. β 
του άρθρου 1 του Οργανισμού αυτού, κρίνονται και τοπο¬ 
θετούνται, σύμφωνα με τις διατάξεις του άρθρου 9 του Ν. 

1586/1986, του άρθρου 36 του Ν. 2190/1994, καθώς και 
με τις διατάξεις της Νομοθεσίας που ισχύει κάθε φορά. 

β) Οι κλάδοι των οποίων οι υπάλληλοι κρίνονται για την 
κατάληψη θέσεων προϊσταμένων των οργανικών μονάδων 
(παρ. 10, άρθρου 9, του Ν. 1586/1986 και άρθρο 36 του 
Ν. 2190/1994), είναι οι παρακάτω: 

1) Γραμματεία Δημάρχου 

Της Γραμματείας και των Γραφείων της προΐσταται ο 
Δήμαρχος. 

2) Τμήμα Διοικητικών και Οικονομικών Υπηρεσιών. 
Προϊστάμενος του Τμήματος αυτού και των Γραφείων 

του, κρίνεται και τοποθετείται υπάλληλος των Κλάδων ΠΕ 
1 και ΔΕ 1 - Διοικητικού με Α βαθμό. Σε περίπτωση που 
δεν υπάρχει υπάλληλος των κλάδων ΠΕ 1 ή ΔΕ 1 με Α 
βαθμό, τότε προϊστάμενος κρίνεται και τοποθετείται 
υπάλληλος του κλάδου ΠΕ 1 ή ΔΕ 1 με Β βαθμό. 

3) Γραφείο Τεχνικών Υπηρεσιών 

Προϊστάμενος του Γ ραφείου αυτού και των Γραφείων 
του, κρίνεται και τοποθετείται υπάλληλος του κλάδου ΠΕ 
4 - Αρχιτεκτόνων μηχανικών, με Α βαθμό και εάν δεν 
υπάρχει, κρίνεται και τοποθετείται υπάλληλος του κλάδου 
ΤΕ 13 - Τεχνολογίας - Γεωπονίας με Α βαθμό. Σε περί¬ 
πτωση που δεν υπάρχει υπάλληλος των κλάδων ΠΕ 4 και 
ΤΕ 13 με Α βαθμό, τότε πρόϊστόμενος κρίνεται και τοπο¬ 
θετείται υπάλληλος του κλάδου ΠΕ 4 με Β βαθμό και εάν 
δεν υπάρχει, κρίνεται και τοποθετείται υπάλληλος του 
κλάδου ΤΕ 13 με Β βαθμό. Σε περίπτωση που δεν υπάρχει 
υπάλληλος των κλάδων ΠΕ 4 και ΤΕ 13 με Β βαθμό, τότε 
του Γραφείου Τεχνικών Υπηρεσιών προΐσταται ο Δήμαρ¬ 
χος. 

4) Γραφείο Ύδρευσης - Αποχέτευσης - Ηλεκτροφωτι- 
σμού - Κίνησης και Λειτουργίας Αυτοκινήτων και Μηχανη¬ 
μάτων - Επισκευών, Συντηρήσεων Μηχανολογικού και Τε¬ 
χνολογικού Εξοπλισμού. 

Προϊστάμενος του Γραφείου αυτού και των Γραφείων 

του κρίνεται και τοποθετείται υπάλληλος του κλάδου ΤΕ 4 
- Τεχνολόγων - μηχανολόγων ή ηλεκτρολόγων - μηχανι¬ 
κών, με Α βαθμό. Σε περίπτωση που δεν υπάρχει υπάλλη¬ 
λος του κλάδου ΤΕ 4 με Α βαθμό, τότε προϊστάμενος κρί- 
νεται και τοποθετείται υπάλληλος των κλάδων ΤΕ 4, ή ΔΕ 
30 με Β βαθμό. 

Εάν όμως δεν υπάρχουν υπάλληλοι των κλάδων ΤΕ 4 και 
ΔΕ 30 με Β βαθμό, τότε του Γραφείου Ύδρευσης - Αποχέ¬ 
τευσης - Ηλεκτροφωτισμού - Κίνησης και Λειτουργίας Αυ¬ 
τοκινήτων και Μηχανημάτων - Επισκευών, Συντηρήσεων 
Μηχανολογικού και Τεχνολογικού Εξοπλισμού προΐσταται 
ο Δήμαρχος. 

5) Αναπλήρωση Προϊσταμένων. 

α) τον Προϊστάμενο του Τμήματος Διοικητικών - Οικο¬ 
νομικών Υπηρεσιών που απουσιάζει ή κωλύεται, τον ανα¬ 
πληρώνει υπάλληλος του κλάδου ΠΕ 1 ή ΔΕ 1, του Ιδιου 
Τμήματος, που έχει τις προϋποθέσεις που προβλέπονται 
κάθε φορά από τη Νομοθεσία, ο οποίος ορίζεται από το 
Δήμαρχο. 

β) τον Προϊστάμενο του Γ ραφείου των Τεχνικών Υπηρε¬ 
σιών που απουσιάζει ή κωλύεται, τον αναπληρώνει υπάλ¬ 
ληλος του κλάδου ΠΕ 4 ή ΤΕ 13 ή ΔΕ 30, του ίδιου γρα¬ 
φείου, που έχει τις προϋποθέσεις που προβλέπονται κάθε 
φορά από τη Νομοθεσία, ο οποίος ορίζεται από το Δή¬ 
μαρχο. 

γ) τον Προϊστάμενο του Γ ραφείου Ύδρευσης - Αποχέ¬ 
τευσης - Ηλεκτροφωτισμού - Κίνησης και Λειτουργίας Αυ¬ 
τοκινήτων και Μηχανημάτων - Επισκευών, Συντηρήσεων 
Μηχανολογικού και Τεχνολογικού Εξοπλισμού, που απου¬ 
σιάζει ή κωλύεται, τον αναπληρώνει υπάλληλος του κλά¬ 
δου ΤΕ 4 ή ΔΕ 30 του ίδιου Γ ραφείου, που έχει τις προϋ¬ 
ποθέσεις που προβλέπονται κάθε φορά από τη Νομοθε¬ 
σία, ο οποίος ορίζεται από το Δήμαρχο. 

Στους προϊσταμένους των παραπάνω τριών (3) οργανι¬ 
κών μονάδων (παρ. α, β, γ, άρθρου 5) καταβάλλεται το 
προβλεπάμενο από τη νομοθεσία μηνιαίο επίδομα θέσης 
ευθύνης. 

Αρθρο 4 

Οργανική σύνθεση και διαβάθμιση προσωπικού 

Η οργανική σύνθεση και διαβάθμιση των θέσεων του 
προσωπικού του Δήμου Άνω Σύρου, ορίζεται όπως παρα¬ 
κάτω: 

Α. ΔΙΟΙΚΗΤΙΚΟ ΠΡΟΣΩΠΙΚΟ 

1) ΤΑΚΤΙΚΟ ΠΡΟΣΩΠΙΚΟ ΣΕ ΜΟΝΙΜΕΣ ΘΕΣΕΙΣ 

Κατηγορία ΠΕ 

Μια (1) θέση κλάδου ΠΕΙ - Διοικητικού (οικονομικού), 
με βαθμούς Δ-Α. 

Κατηγορία ΔΕ 

Πέντε (5) θέσεις κλάδου ΔΕ 1 - Διοικητικού με βαθμούς 
Δ-Α. 

Κατηγορία ΥΕ 

α) Μία (1) θέση κλάδου ΥΕ 16 - Εργατών καθαριότητας, 
για εργασίες καθαρισμού - περισυλλογής και αποκομιδής 
των απορριμμάτων, με βαθμούς Ε - Β. 

β) Μια (1) θέση κλάδου ΥΕ 16 - Προσωπικού Καθαριό¬ 
τητας - Μερική απασχόληση, μέχρι τρεις (3) ώρες την 
ημέρα (Ωρομίσθια καθαρίστρια), για την καθαριότητα του 
δημοτικού καταστήματος, του πνευματικού κέντρου, των 
δημοτικών αιθουσών, των δημοτικών ουρητηρίων και γε¬ 
νικά δημοτικών κτιρίων που χρησιμοποιεί ο Δήμος. 


2) ΤΑΚΤΙΚΟ ΠΡΟΣΩΠΙΚΟ ΣΕ ΠΡΟΣΩΡΙΝΕΣ ΘΕΣΕΙΣ 
Κατηγορία ΔΕ 

Δύο (2) θέσεις κλάδου ΔΕ 1 - Διοικητικού, με βαθμούς Δ 
- Α (Ν. 1874/1990). 

Β. ΤΕΧΝΙΚΟ ΠΡΟΣΩΠΙΚΟ 

1) ΤΑΚΤΙΚΟ ΠΡΟΣΩΠΙΚΟ ΣΕ ΜΟΝΙΜΕΣ ΘΕΣΕΙΣ 
Κατηγορία ΤΕ 

α) Μια (1) θέση κλάδου ΤΕ 4 - Τεχνολόγων - μηχανολό¬ 
γων ή ηλεκτρολόγων - μηχανικών, με βαθμούς Δ-Α. 

β) Μία (1) θέση κλάδου ΤΕ 13 - Τεχνολογίας - Γεωπο¬ 
νίας. 

Κατηγορία ΔΕ 

α) Μια (1) θέση κλάδου ΔΕ 28 - χειριστών μηχανημάτων 
έργων, με βαθμούς Δ-Α. 

β) Μια (1) θέση κλάδου ΔΕ 29 - Οδηγών αυτ/των, με 
βαθμούς Δ-Α. 

γ) Μία (1) θέση κλάδου ΔΕ 30 - Τεχνιτών ύδρευσης - 
αποχέτευσης, με βαθμούς Δ - Α. 

2) ΤΑΚΤΙΚΟ ΠΡΟΣΩΠΙΚΟ ΣΕ ΠΡΟΣΩΡΙΝΕΣ ΘΕΣΕΙΣ 
Κατηγορία ΠΕ 

α) Μία (1) θέση κλάδου ΠΕ 4 - Αρχιτεκτόνων Μηχανι¬ 
κών, με βαθμούς Δ - Α (Ν. 1874/1990). 

β) Μία (1) θέση κλάδου Δε 28 - χειριστών μηχανημάτων 
έργων, με βαθμούς Δ - Α (Ν. 1874/1990). 

γ) Μια (1) θέση κλάδου ΔΕ 29 - οδηγών αυτ/των (καθ/ 
τας), με βαθμούς Δ - Α (Ν. 1735/1987). 

δ) Μία (1) θέση κλάδου ΔΕ 30 - τεχνίτη συντηρητή μη¬ 
χανημάτων και κτιριακών εγκαταστάσεων, με βαθμούς Δ - 
Α (Ν. 1874/1990). 

ε) Μία (1) θέση κλάδου ΔΕ 30 - τεχνιτών ύδρευσης, με 
βαθμούς Δ - Α (Ν. 1874/1990). 

στ) Έξη (6) θέσεις κλάδου ΔΕ 30 - τεχνιτών οικοδομών 
και συναφών εργασιών, με βαθμούς Δ - Α (Ν. 1874/1990). 

Γ. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥ ΧΡΟΝΟΥ 
ΣΕ ΤΑΚΤΙΚΕΣ ΘΕΣΕΙΣ 

α) Μία (1) θέση τεχνίτη υδραυλικού (Ν. 1476/1984) Η 
θέση αυτή όταν κενωθεί με οποιονδήποτε τρόπο, μετα- 
τρέπεται σε μόνιμη θέση κλάδου ΔΕ 30 τεχνιτών ύδρευ¬ 
σης. 

Ανακεφαλαιώνοντας 

Οι θέσεις του προσωπικού που προβλέπονται στον νέο 
Οργανισμό (μόνιμες ή προσωρινές) κατά κλάδο και ειδικό¬ 
τητα, είναι οι εξής: 

1) ΓΙΑ ΤΟ ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ 
ΥΠΗΡΕΣΙΩΝ 

ΔΙΟΙΚΗΤΙΚΟ ΠΡΟΣΩΠΙΚΟ 
Κατηγορία ΠΕ 

Μία (1) θέση κλάδου ΠΕΙ - Διοικητικού (οικονομικού), 
με βαθμούς 
Δ-Α. 

Κατηγορία ΔΕ 

Επτά (7) θέσεις κλάδου ΔΕΙ - Διοικητικού, με βαθμούς 
Δ-Α. 

Κατηγορία ΥΕ 

Μία (1) θέση κλάδου ΥΕ 16 - Εργατών καθαριότητας, με 
βαθμούς Ε - Β (περισυλλογή - αποκομιδή απορριμμά¬ 
των). 

Μια (1) θέση κλάδου ΥΕ 16 - Προσωπικού καθαριότητας 
(καθαρίστρια με μερική απασχόληση). 




2) ΓΙΑ ΤΟ ΓΡΑΦΕΙΟ ΤΕΧΝΙΚΩΝ ΥΠΗΡΕΣΙΩΝ 
ΤΕΧΝΙΚΟ ΠΡΟΣΩΠΙΚΟ 

Κατηγορία ΠΕ 

Μία (1) θέση κλάδου ΠΕ 4 - Αρχιτεκτόνων - Μηχανικών, 
με βαθμούς Δ - Α. 

Κατηγορία ΤΕ 

Μία (1) θέση κλάδου ΤΕ 13 - Τεχνολογίας - Γεωπονίας, 
με βαθμούς Δ - Α. 

Κατηγορία ΔΕ 

Έξι (6) θέσεις κλάδου ΔΕ 30 - Τεχνιτών οικοδομών, με 
βαθμούς Δ - Α. 

3) ΓΙΑ ΤΟ ΓΡΑΦΕΙΟ ΥΔΡΕΥΣΗΣ - ΑΠΟΧΕΤΕΥΣΗΣ - 
ΗΛΕΚΤΡΟΦΩΤΙΣΜΟΥ - ΚΙΝΗΣΗΣ ΚΑΙ ΛΕΙΤΟΥΡΓΙΑΣ ΑΥ¬ 
ΤΟΚΙΝΗΤΩΝ ΚΑΙ ΜΗΧΑΝΗΜΑΤΩΝ - ΕΠΙΣΚΕΥΩΝ, ΣΥ¬ 
ΝΤΗΡΗΣΕΩΝ ΜΗΧΑΝΟΛΟΓΙΚΟΥ ΚΑΙ ΤΕΧΝΟΛΟΓΙΚΟΥ 
ΕΞΟΠΛΙΣΜΟΥ 

ΤΕΧΝΙΚΟ ΠΡΟΣΩΠΙΚΟ 
Κατηγορία ΤΕ 

Μία (1) θέση κλάδου ΤΕ 4 - Τεχνολόγων - μηχανολόγων 
ή ηλεκτρολόγων - μηχανικών, με βαθμούς Δ - Α. 
Κατηγορία ΔΕ 

Δύο (2) θέσεις κλάδου ΔΕ 28 - Χειριστών μηχανημάτων 
έργων, με βαθμούς Δ - Α. 

Δύο (2) θέσεις κλάδου ΔΕ 29 - Οδηγών Αυτοκινήτων. 
Μια (1) θέση κλάδου ΔΕ 30 - Τεχνίτη - συντηρητή μηχα¬ 
νημάτων και κτιριακών εγκαταστάσεων, με βαθμούς Δ - Α. 

Μια (1) θέση κλάδου ΔΕ 30 - Τεχνιτών Υδρευσης, με 
βαθούς Δ - Α. 

Μια (1) θέση κλάδου ΔΕ 30 - Τεχνιτών Ύδρευσης - απο¬ 
χέτευσης, με βαθμούς Δ - Α. 

Μια (1) θέση τεχνίτη υδραυλικού, με σχέση εργασίας 
ιδιωτικού δικαίου αορίστου χρόνου. 

Δ. Κατάργηση και μετατροπή θέσεων. 

Οι θέσεις που αναφέρονται στην παρ. Α, εδάφιο 2 και 
παρ. Β, εδάφιο 2, του άρθρου 4, καταργούνται όταν κενω¬ 
θούν με οποιονδήποτε τρόπο. Κάθε θέση όμως που θα κα- 
ταργείται, μετατρέπεται σε θέση αντίστοιχου κλάδου μόνι¬ 
μου προσωπικού τού Π.Δ. 37α/1987 και του Π.Δ. 22/1990. 
Αρθρο 5 

Αντικείμενα και αρμοδιότητες 
Τα αντικείμενα και οι αρμοδιότητες κάθε Υπηρεσίας και 
Γραφείου, καθορίζονται ως εξής: 

Α) ΓΡΑΜΜΑΤΕΙΑ ΔΗΜΑΡΧΟΥ 
1) Ιδιαίτερο Γ ραφείο Δημάρχου. 

Εκτελεί κάθε εργασία που του αναθέτει ο Δήμαρχος και 
που δεν ανήκει στις αρμοδιότητες των άλλων υπηρεσιών 
και διεκπεραιώνει την αλληλογραφία του Δημάρχου. Κα¬ 
θορίζει τις ημέρες και ώρες που θα δέχεται ο Δήμαρχος 
του δημότες, επιτροπές και υπηρεσιακούς παράγοντες 
του Δήμου. 

Τηρεί βιβλίο αποφάσεων Δημάρχου στο οποίο καταχω¬ 
ρεί όλες τις αποφάσεις που εκδίδονται. 

Παραλαμβάνει την αλληλογραφία του Δήμου, την χαρα¬ 
κτηρίζει ανά οργανική μονάδά, την θέτει υπόψη του Δη¬ 
μάρχου και στη συνέχεια την κατανέμει μέσω του Γρα¬ 
φείου Πρωτοκόλλου. 

Κρατά και ενημερώνει το σχετικό βιβλίο εισηγήσεων 
Δημάρχου προς το Δημοτικό Συμβούλιο. 

Προωθεί για υπογραφή από το Δήμαρχο όλα τα εξερχό- 
μενα έγγραφα του Δήμου, για τα οποία έχει λάβει γνώση 
και. ο αρμόδιος Προϊστάμενος. 

Εκτελεί ακόμη και κάθε άλλη εργασία που του ανατίθεται 
με τον Κανονισμό Εργασίας του Δήμου και από το Δήμαρχο. 


2) Γραφείο Αντιδημάρχου 

Ο Αντιδήμαρχος ορίζεται με απόφαση του Δημάρχου και 
ασκεί καθήκοντα που του μεταβιβάζει ο Δήμαρχος. Σε πε¬ 
ρίπτωση απουσίας ή κωλύματός του, τις αρμοδιότητες του 
απόντα Αντιδημάρχου ασκεί ο Δήμαρχος. 

Το Γραφείο Αντιδημάρχου διεξάγει κάθε υπηρεσία που 
του αναθέτει ο Αντιδήμαρχος μέσα στα πλαίσια των αρμο¬ 
διοτήτων του. 

Καθορίζει τις ημέρες και ώρες που ο Αντιδήμαρχος δέ¬ 
χεται επιτροπές, πολίτες και υπηρεσιακούς παράγοντες 
του Δήμου και διεκπεραιώνει κάθε άλλη υπόθεση που 
αναθέτει στο Γραφείο αυτό ο Δήμαρχος. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από το Δήμαρχο. 

3) Γραφείο αντιμετώπισης εκτάκτων περιστατικών. 

Φροντίζει για την αντιμετώπιση σε καιρό ειρήνης όλων 
των έκτακτων περιστατικών (σεισμοί - πλημμύρες - πυρ- 
καϊές κ.λπ.), συγκροτεί δε και οργανώνει τις ομάδες και 
επιτροπές από δημοτικούς συμβούλους, κατοίκους κ.λπ. 
που προβλέπονται για την αντιμετώπιση έκτακτων κατα¬ 
στάσεων. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από το Δήμαρχο. 

4) Γραφείο Δικαστικών Υποθέσεων 

Ασχολείται με κάθε νομικό θέμα που απασχολεί το 
Δήμο (εξώδικα, δικαστικά έγγραφα, παραστάσεις σε κάθε 
είδους δικαστήρια κ.λπ.). 

Τηρεί φακέλλους κυριότητας κάθε δημοτικού ακινήτου. 
Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από το Δήμαρχο.. 

5) Γραφείο Ιστορικού Αρχείου του Δήμου - Ιστορικών 
Λαογραφικών Εκθέσεων και Μουσείων. 

Φροντίζει για τη φύλαξη του Ιστορικού Αρχείου και την 
ταξινόμησή του. Συγκεντρώνει κάθε είδους υλικό και στοι¬ 
χείο που έχει σχέση με αυτό, δίνει τις απαραίτητες πληρο¬ 
φορίες σε θέματα που αφορούν την Ιστορία του Τόπου, 
παρακολουθεί την έρευνα που γίνεται στο αρχείο από με¬ 
λετητές και άλλους ενδιαφερόμενους και γενικά έχει τη 
φροντίδα και τη μέριμνα για την προώθηση όλων των θε¬ 
μάτων που έχουν σχέση γύρω από την ιστορία του Τόπου 
και του Ιστορικού υλικού. 

Συγκεντρώνει κάθε υλικό που έχει σχέση με τα Μουσεία 
και τις εκθέσεις του Δήμου και μεριμνά για την οργάνωση 
και λειτουργία τους. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από το Δήμαρχο. 

6) Γραφείο Δημοτικών Νομικών Προσώπων, Κληροδο¬ 
τημάτων, Συνοικιακών Συμβουλίων, Λαϊκής Συμμετοχής. 

Εκτελεί κάθε εργασία που αφορά την εποπτεία του Δή¬ 
μου επί των Νομικών Προσώπων του, των Κληροδοτημά¬ 
των και Ιδρυμάτων, συγκεντρώνει στοιχεία της δραστηριό- 
τητάς τους και εισηγείται για τη διεκπεραίωση θεμάτων 
στα οποία έχει αρμοδιότητα ο Δήμος. 

Συνεργάζεται με τις υπηρεσίες των Νομικών Προσώ¬ 
πων, των Κληροδοτημάτων και Ιδρυμάτων, για την οργά¬ 
νωση και επιτυχία των εκδηλώσεων γενικότερου ενδιαφέ¬ 
ροντος. 

Παρακολουθεί και φροντίζει για την εισαγωγή στο Δη¬ 
μοτικό Συμβούλιο των εισηγήσεων των Νομικών προσώ¬ 
πων, των κληροδοτημάτων και ιδρυμάτων, που υποβάλλο¬ 
νται σε αυτό λόγω αρμοδιότητας. 

Μεσολαβεί για την αντιμετώπιση θεμάτων που απαιτούν 
ειδικούς χειρισμούς (Νομικούς, Τεχνικούς κ.λπ.) και διαβι¬ 
βάζει τις σχετικές εισηγήσεις στα ειδικά όργανα του Δή¬ 
μου. 

Φροντίζει για την οργάνωση και λειτουργία των Συνοι¬ 
κιακών Συμβουλίων, ενημερώνει το Δήμαρχο και το Δημο¬ 
τικό Συμβούλιο για τις δραστηριδτητές τους και γενικά 
φροντίζει για την οργάνωση της Λαϊκής Συμμετοχής στο 
Δήμο. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από το Δήμαρχο. 

7) Γραφείο Οργάνωσης - Λειτουργίας του Δημοτικού 
Ραδιοφωνικού Σταθμού. 

Φροντίζει για όλα τα θέματα που έχουν σχέση με το δη¬ 
μοτικό ραδιοφωνικό σταθμό και συνεργάζεται με τους 
υπεύθυνους του Σταθμού για την καλύτερη πληροφόρηση 
του κοινού, την προβολή του Δήμου και άλλων συναφούς 
φύσεως θεμάτων. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από το Δήμαρχο. 

8) Γραφείο Δημοτικής Βιβλιοθήκης. 

Έχει τη μέριμνα για τη λειτουργία της Δημοτικής Βιβλιο¬ 
θήκης, την οργάνωσή της, την προμήθεια νέων βιβλίων 
κ.λπ. Επιμελείται για τη λειτουργία αναγνωστηρίου, δανει¬ 
στικού τμήματος, για την ταξινόμηση, περιοδικού τύ¬ 
που. 

Φροντίζει για τη διαφύλαξη και διάδοση του πνευματι¬ 
κού πλούτου. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από το Δήμαρχο. 

9) Γραφείο ΕΟΚ - εξωτερικών γενικά υποθέσεων - 
Αδελφοποιήσεων - Τουρισμού. 

Μεριμνά για την προώθηση όλων των θεμάτων του Δή¬ 
μου που έχουν σχέση με την ΕΟΚ. 

Φροντίζει για την προώθηση των διαδικασιών εκείνων 
που συμβάλλουν στις αδελφοποιήσεις του Δήμου με άλ¬ 
λες πόλεις της Ελλάδας και του εξωτερικού. Συνεργάζεται 
και ενημερώνεται για τις δραστηριότητες και για θέματα 
των παγκοσμίων οργανισμών (ΕΟΚ - Συμβούλιο Ευρώπης 
- Τοπικές και περιφερειακές Αρχές της Ευρώπης - ΕΟΚ 
κ.ά.). 

Ασχολείται με την ενημέρωση των τουριστών σχετικά με 
την παραμονή τους στην περιφέρεια του Δήμου, την ψυ¬ 
χαγωγία τους και γενικά δίνει πληροφορίες για κάθε θέμα 
που έχει σκοπό την τουριστική αξιοποίηση του Δήμου Άνω 
Σύρου και της Σύρου γενικότερα. 

Φροντίζει για την έγκαιρη και σε αρκετή ποσότητα προ¬ 
μήθεια των διαφόρων πληροφοριακών, τουριστικών εντύ¬ 
πων, χαρτών κ.λπ. 

Γ ενικά παρέχει κάθε τουριστική εργασία σχετική με την 
ενημέρωση των τουριστών, συνεργαζόμενο στενά με το 
Σύλλογο Ξενοδόχων της Σύρου, το τουριστικό γραφείο 
του Ε.Ο.Ε. και άλλους αρμόδιους φορείς. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από το Δήμαρχο. 

10) Γραφείο Δημοσίων Σχέσεων, Τύπου και Πληροφο¬ 
ριών - Ανακοινώσεων, Δημοσιεύσεων και Εμπορικών Δια¬ 
φημίσεων. 

Προγραμματίζει και οργανώνει τις γιορτές - τελετές - 
δεξιώσεις - γεύματα - διαλέξεις κ.λπ. Οργανώνει την υπο¬ 
δοχή και τη φιλοξενία Ελλήνων και Ξένων προσκαλεσμέ- 
νων και επισκεπτών του Δήμου. 


Ενημερώνει τους δημότες για την αποστολή του Δήμου, 
τις υπηρεσίες που προσφέρει και τον τρόπο λειτουργίας 
του. 

Δέχεται υποδείξεις και προτάσεις για αλλαγές που συμ¬ 
βάλλουν στη βελτίωση της λειτουργίας του Δήμου και στη 
λήψη μέτρων που τους αφορά, αποσκοπώντας έτσι με τις 
ρυθμίσεις αυτές στην ενεργοποίηση του πολίτη μέσα και 
από αυτή τη διαδικασία, δίνοντάς του τη δυνατότητα να 
μετέχει με τις δικές του ιδέες - προτάσεις και τη δημιουρ¬ 
γική του φαντασία στο «κοινωνικό γίγνεσθαι» και στη γενι¬ 
κότερη προσπάθεια σχεδιασμού για την ανάπτυξη. 

Εφοδιάζεται με τα απαραίτητα πληροφοριακά έντυπα, 
αιτήσεις κ.λπ. και παρέχει κάθε διευκόλυνση για την 
άμεση ενημέρωση και εξυπηρέτηση των πολιτών. 

Ενημερώνει το κοινό και ασχολείται με τη σύνταξη και * 
έκδοση ενημερωτικών εντύπων. Προβάλλει τις δραστη¬ 
ριότητες του Δήμου από τα μέσα μαζικής ενημέρωσης. 

Συνεργάζεται με τους μαζικούς φορείς του Δήμου, τους 
ενημερώνει για τις δραστηριότητες του Δήμου και τους 
παρέχει κάθε δυνατή βοήθεια. Τηρεί κατάλογο εξεχόντων 
μελών της κοινωνίας, οργανώσεων, Σωματείων και λοιπά. 
Επικοινωνεί με δημοτικούς άρχοντες εσωτερικού. 
Εκτελεί κάθε Υπηρεσία σχετική με εράνους και την 
άσκηση της Δημοτικής Κοινωνικής Πρόνοιας. 

Κρατά Αρχείο των δημοσιεύσεων του τύπου που αφο¬ 
ρούν το Δήμο, καθώς και θεμάτων που αφορούν την Το¬ 
πική Αυτοδιοίκηση. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από το Δήμαρχο. 

11) Γραφείο Πολιτιστικών - Κοινωνικών - Αθλητικών - 
Ψυχαγωγικών δραστηριοτήτων και εκδηλώσεων 
Προγραμματίζει και οργανώνει όλες τις Πολιτιστικές - 
Κοινωνικές - Αθλητικές - Ψυχαγωγικές κ.λπ. δραστηριό¬ 
τητες και εκδηλώσεις του Δήμου, συνεργάζεται με τους 
αντίστοιχους φορείς του Δήμου και γενικότερα με άλλους 
φορείς για την πραγματοποίησή τους. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από το Δήμαρχο. 

Β) ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

1) Γραφείο Προϊσταμένου του Τμήματος 
Στον Προϊστάμενο του Τμήματος των Διοικητικών και 
Οικονομικών Υπηρεσιών μπορεί ο Δήμαρχος, με απόφασή 
του, να αναθέσει την άσκηση γενικής διοικητικής επο- 
πτείας σε όλο το προσωπικό του Δήμου (Διοικητικό - Τε¬ 
χνικό: τακτικό - έκτακτο ημερομίσθιο, ανεξαρτήτως κλά¬ 
δου και βαθμού), δίνοντας ο προϊστάμενος αυτός στο προ¬ 
σωπικό του Δήμου (προφορικά ή γραπτά), οδηγίες και κα¬ 
τευθύνσεις πάνω σε συγκεκριμένα ή γενικά ζητήματα 
υπηρεσιακού χαρακτήρα και εισηγείται στη Δημοτική Αρχή 
κάθε θέμα που αφορά την εν γένει κατάσταση του προσω¬ 
πικού. 

Ο Προϊστάμενος προϊσταται του προσωπικού του Τμή¬ 
ματος του, ασκώντας εποπτεία στους υπαλλήλους. Υπό 
την ενιαία δε διεύθυνση και τον έλεγχο αυτού ασκούνται 
όλες οι αρμοδιότητες και τα καθήκοντα των υπηρεσιών 
του τμήματος και επιμελείται για την, κατά τον καλύτερο 
τρόπο, κατανομή των υπηρεσιών στο τμήμα. 

Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση όλων 
των υπαλλήλων του τμήματος του, την τήρηση των Νόμων, 

Διαταγμάτων, Αποφάσεων κ.λπ. που αφορούν το Δήμο και 
καθοδηγεί αυτούς κατά την εκτέλεση των υπηρεσιακών 
τους καθηκόντων. 

Συνεργάζεται με το Δήμαρχο και τον Αντιδήμαρχο και 
από κοινού μελετούν συμφέρουσες λύσεις στους διαφό¬ 
ρους τομείς δραστηριότητας των εργαζομένων στο Δήμο. 

Αναλόγως των υπηρεσιακών αναγκών και ύστερα από 
εντολή του Δημάρχου, μπορεί να μετακινεί τοποθετημέ¬ 
νους σε γραφεία του τμήματός του υπαλλήλους και να 
αναθέτει πρόσθετη εργασία στους υπαλλήλους κάθε γρα¬ 
φείου του τμήματός του, για την αντιμετώπιση εκτάκτων 
υπηρεσιακών αναγκών. 

Παραλαμβάνει και αποσφραγίζει τη προς το Δήμο απευ¬ 
θυνόμενη αλληλογραφία, τη διαβιβάζει στα οικεία Γρα¬ 
φεία και φροντίζει να συντάσσονται οι ανάλογες απαντή¬ 
σεις. 

Λαβαίνει γνώση κάθε εξερχομένου εγγράφου του τμή¬ 
ματός του, πριν αυτό υπόγραφε! από το Δήμαρχο. 

Τηρεί το εμπιστευτικό πρωτόκολλο του Δήμου, εφόσον 
δεν τηρεί τούτο προσωπικά ο Δήμαρχος. 

Ελέγχει την αλληλογραφία του Δήμου που απευθύνεται 
προς τις εποπτεύουσες και άλλες αρχές ή ιδιώτες. 

Παρακολουθεί τους δημοσιευόμενους νόμους και τις 
νομολογίες επί του Δημοτικού Κώδικα, την εκτέλεση των 
Υπουργικών αποφάσεων, εγκυκλίων, διαταγών και γενικά 
κάθε στοιχείου που αφορά τη Δημοτική Νομοθεσία και την 
ερμηνεία της και κοινοποιεί τα παραπάνω στις λοιπές 
Υπηρεσίες κατά το ενδιαφέρον για κάθε μια μέρος. 

Συντάσσει, συνεργαζόμενος με το Δήμαρχο, το σχέδιο 
του Οργανισμού Εσωτερικής Υπηρεσίας του Δήμου, κα¬ 
θώς και τις τροποποιήσεις και προσαρμογές αυτού στις 
διατάξεις που ισχύουν κάθε φορά. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από το Δήμαρχο. 

2) Γραφείο Δημοτικού Συμβουλίου και Δημαρχιακής 
Επιτροπής 

Εκτελεί κάθε εργασία που έχει σχέση με θέματα του 
Δημοτικού Συμβουλίου και της Δημαρχιακής Επιτροπής 
και που δεν ανήκει στις αρμοδιότητες των άλλων υπηρε¬ 
σιών. 

Καταρτίζει, με την εποπτεία των αρμοδίων οργάνων του 
Δήμου, την ημερήσια διάταξη των συνεδριάσεων του Δη¬ 
μοτικού Συμβουλίου και της Δημαρχιακής Επιτροπής και 
μεριμνά για την κοινοποίησή της. 

Συντάσσει τα πρακτικά και τις αποφάσεις του Δημοτι¬ 
κού Συμβουλίου, μεριμνά για την έγκαιρη κατά νόμο δημο¬ 
σίευση των αποφάσεων και την υποβολή αντιγράφων στη 
Νομαρχία και σε κάθε άλλη υπηρεσία, πρόσωπο ή Αρχή, 
ενημερώνοντας συγχρόνως τα ευρετήρια αποφάσεων και 
εγκριτικών. 

Διαβιβάζει στις Επιτροπές του Δημοτικού Συμβουλίου 
τα θέματα που του αναθέτει το Δημοτικό Συμβούλιο για 
μελέτη και επεξεργασία, συγκεντρώνει τις γνωμοδοτή¬ 
σεις τους και φροντίζει για την εισαγωγή τους πάλι στο Δη¬ 
μοτικό Συμβούλιο. 

Καταχωρίζει δε τα πρακτικά και τις λαμβανόμενες απο¬ 
φάσεις σε ειδικό βιβλίο ή εφόσον τα πρακτικά καταρτίζο¬ 
νται με τη βοήθεια μαγνητοφωνικής συσκευής, τηρεί με 
κανονική σειρά, αρίθμηση και θεώρηση, τα φύλλα χάρτου 
στα οποία περιέχονται τα απομαγνητοφωνημένα κείμενα, 
τα οποία και βιβλιοδετεί στο τέλος κάθε χρόνου. 

Τηρεί ευρετήριο αποφάσεων του Δημοτικού Συμβου¬ 


λίου και της Δημαρχιακής Επιτροπής, καθώς και των πρά¬ 
ξεων της διοικητικής αρχής, που αφορούν την έγκριση ή 
τον έλεγχο νομιμότητας των αποφάσεων αυτών. 

Εκτελεί τις ίδιες προαναφερόμενες, αντίστοιχα, ενέρ¬ 
γειες, για τις αποφάσεις της Δημαρχιακής Επιτροπής. 

Αρμόδιος υπάλληλος του Τμήματος των Διοικητικών και 
Οικονομικών Υπηρεσιών, ο οποίος ορίζεται με απόφαση 
του Δημάρχου, παρευρίσκεται στις συνεδριάσεις του Δη¬ 
μοτικού Συμβουλίου και της Δημαρχιακής Επιτροπής και 
τηρεί πρόχειρα πρακτικά των συζητουμένων θεμάτων. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Τμήματος. 

3) Γραφείο πρωτοκόλλου, διεκπεραίωσης αλληλογρα¬ 
φίας και αρχείου 

Τηρεί το γενικό πρωτόκολλο του Δήμου και ενεργεί την 
πρωτοκόλληση όλων των εισερχομένων και εξερχομένων 
εγγράφων και μεριμνά για την ταχεία διεκπεραίωσή τους 
στις αρμόδιες υπηρεσίες εντός και εκτός του Δήμου και 
φροντίζει για την αποστολή της αλληλογραφίας. 

Τηρεί το αρχείο όλων των υπηρεσιών του Δήμου, το αρ¬ 
χείο της Εφημερίδας της Κυβερνήσεως και το αρχείο 
όλων των εφημερίδων και των διαφόρων εντύπων που 
αποστέλλονται στο Δήμο. 

Φυλάττει και συντηρεί τα δημοτικά έγγραφα όλων των 
Υπηρεσιών και είναι υπεύθυνο για τη σωστή αρχειοθέτησή 
τους. 

Εκτελεί ακόμα και κάθε εργασία που του ανατίθεται με 
τον Κανονισμό εργασίας του Δήμου και από τον Προϊστά¬ 
μενο του Τμήματος. 

4) Γραφείο προσωπικού, υπηρεσιακών μεταβολών, μι¬ 
σθοδοσίας, ασφαλιστικών θεμάτων και γενικών διοικητι¬ 
κών θεμάτων. 

Ασχολείται με τα κάθε είδους θέματα προσωπικού. 
Τηρεί το Μητρώο και τους ατομικούς υπηρεσιακούς φα- 
κέλλους των υπαλλήλων και φροντίζει για την καταχώρηση 
των υπηρεσιακών και μισθολογικών μεταβολών του προ¬ 
σωπικού και την έγκαιρη προώθηση της διαδικασίας σύ¬ 
νταξης των ετήσιων εκθέσεων προσόντων. 

Συντάσσει τις αποφάσεις Δημάρχου για τις υπηρεσιακές 
και μισθολογικές μεταβολές του προσωπικού, τους πίνα¬ 
κες αρχαιότητας των υπαλλήλων, καθώς και την αλληλο¬ 
γραφία για τη συνταξιοδότηση υπαλλήλων που φεύγουν 
από την Υπηρεσία. 

Φροντίζει για την αποστολή στη Νομαρχία και στο Υπη¬ 
ρεσιακό Συμβούλιο των φακέλλων των υπαλλήλων για μο¬ 
νιμοποίηση, προαγωγή, κρίση για θέση προϊσταμένου 
κ.λπ. 

Παραλαμβάνει τα δελτία παρουσίας του προσωπικού 
από τους προϊσταμένους των οργανικών μονάδων του Δή¬ 
μου. 

Ανακοινώνει στο προσωπικό τις εγκύκλιες διαταγές του 
Δημάρχου, καθώς και το καθιερούμενο κάθε φορά ωράριο 
εργασίας. 

Γνωστοποιεί στους υπαλλήλους τις ανατιθέμενες σ’ αυ¬ 
τούς υπηρεσίες κατά τις εργάσιμες ημέρες και ώρες. 
Τηρεί βιβλίο κανονικών, αναρρωτικών κ.λπ. αδειών. 
Εκδίδει τις μισθοδοτικές καταστάσεις του προσωπικού 
πάσης φύσεως σε συνεργασία με το γραφείο μηχανοργά¬ 
νωσης. 

Τηρεί τα μισθολόγια του ΙΚΑ και τις καρτέλλες ενσήμων 
όσων υπαλλήλων υπάγονται στην ασφάλιση του ΙΚΑ. 

Συντάσσει τα απαιτούμενα πιστοποιητικά, συγκεντρώ¬ 
νει τα απαραίτητα δικαιολογητικά και προβαίνει στις ανα¬ 
γκαίες ενέργειες για την απονομή της σύνταξης, του 
«εφάπαξ» και του μηνιαίου ισοβίου βοηθήματος του 
ΤΑΔΚΥ προς τους υπαλλήλους του Δήμου. 

Ενεργεί τις πληρωμές των υπαλλήλων και την απόδοση 
των κρατήσεων. 

Εκδίδει στο τέλος του χρόνου τις βεβαιώσεις αποδοχών 
και συντάσσει τους αναλυτικούς πίνακες με τα στοιχεία 
των δικαιούχων και τα ποσά των αμοιβών κ.λπ. που κατα¬ 
βλήθηκαν ολόκληρο το χρόνο στο προσωπικό. 

Αντίγραφα των παραπάνω βεβαιώσεων και τους αναλυ¬ 
τικούς πίνακες υποβάλλει εντός των νομίμων προθεσμιών 
στην Ταμειακή διεύθυνση του Δήμου για τη σύνταξη και 
υποβολή στην εφορία της οριστικής δήλωσης Φ.Μ.Υ. 

Παρακολουθεί όλα τα θέματα τα αναγόμενα στο μισθο¬ 
λόγιο ολόκληρου του προσωπικού και διεξάγει κάθε συ¬ 
ναφή εργασία, σε συνεργασία με τα Τμήματα και Μονίμου 
και με σχέση Ι.Δ. προσωπικού. 

Αλληλογραφεί με κάθε Υπηρεσία σχετικά με μισθολο- 
γικά θέματα. 

Συνεννοείται ότι οι μισθοτικές καταστάσεις, αποδείξεις 
μηνιαίας πληρωμής, μισθολογικό μητρώο, βεβαιώσεις και 
καταστάσεις εφορίας και κάθε άλλο σχετικά στοιχείο θα 
εκδίδονται σε συνεργασία με το Τμήμα Μηχανοργάνωσης 
- Μηχανογράφησης - Η/Υ. 

5) Γραφείο Μητρώων Αρρένων, Δημοτολογίων, Ιθαγέ¬ 
νειας, Στρατολογίας, Πολιτικών Γόμων, Εκλογικών, Στατι¬ 
στικής, Απογραφών κ.λπ. 

Ασχολείται με την τήρηση των Δημοτολογίων και την 
ενημέρωσή τους για κάθε μεταβολή εφαρμόζοντας ό,τι 
προσδιορίζει η νομοθεσία για τα Δημοτολόγια και εκδίδει 
τις σχετικές αποφάσεις Δημάρχου για τις εγγραφές ή με¬ 
ταβολές στα Δημοτολόγια και τη διεξαγωγή της αντίστοι¬ 
χης αλληλογραφίας και φροντίζει για κάθε θέμα που 
αφορά την ιθαγένεια. 

Καταρτίζει και ενημερώνει τα Μητρώ Αρρένων καθώς 
επίσης και τους Στρατολογικούς Πίνακες και διεκπεραιώ- 
νει κάθε είδους εργασία που αφορά στρατολογικά θέματα 
που ανατίθενται με νόμο στους Δήμους. 

Εκδίδει τα πιστοποιητικά ηλικίας, γέννησης, οικογε¬ 
νειακής κατάστασης, ταυτοπροσωπείας και λοιπές βεβαι¬ 
ώσεις που έχουν σχέση με τις αρμοδιότητες του Γρα¬ 
φείου. 

Ασχολείται με την κατάρτιση και την αναθεώρηση των 
εκλογικών καταλόγων, εκλογικών βιβλιαρίων, τη σύνταξη 
των στατιστικών πινάκων για όλα τα θέματα που αφορούν 
το Δήμο και επίσης ασχολείται με ό,τι έχει σχέση με τις 
Απογραφές. 

Έχει την ευθύνη για όλες τις διατυπώσεις (έκδοση πι¬ 
στοποιητικών κ.λπ.) και εκτελεί όλη τη διαδικασία για την 
τέλεση των Πολιτικών Γάμων και τηρεί σχετικό αρχείο τε- 
λεσθέντων γόμων όπως προβλέπει η σχετική νομοθε¬ 
σία. 

Εκτελεί ακόμα και κάθε εργασία που του ανατίθεται με 
τον Κανονισμό εργασίας του Δήμου και από τον Προϊστά¬ 
μενο του Τμήματος. 

6) Γ ραφείο Ληξιαρχείου 

Τηρεί τα κατά Νόμο ληξιαρχικά βιβλία Γεννήσεων, Γό¬ 
μων, θανάτων, Εκθέσεων, πρωτοκόλλου αλληλογραφίας 
Ληξιαρχείου κ.λπ. 

Συντάσσει τις κατά νόμο ληξιαρχικές πράξεις και εκδίδει 


αντίγραφα ή αποσπάσματα αυτών. 

Συντάσσει δελτία γεννήσεων, γόμων και θανάτων, για 
την Εθνική Στατιστική Υπηρεσία. 

Μεριμνά για την αποστολή αποσπασμάτων ή αντιγρά¬ 
φων ληξιαρχικών πράξεων και εκθέσεων, όπου πρέπει, 
σύμφωνα με το Νόμο. 

Εκτελεί ακόμα και κάθε εργασία που του ανατίθεται 
από τον Κανονισμό εργασίας του Δήμου και από τον Προϊ¬ 
στάμενο του Τμήματος. 

7) Γραφείο Σχολικών Επιτροπών και Εκπαίδευσης 

Αρμοδιότητα του Γ ραφείου αυτού είναι η παρακολού¬ 
θηση - επεξεργασία - προώθηση όλων των αντικειμένων 
στα οποία έχει σχέση ο Δήμος και που αφορούν τις σχολι¬ 
κές μονάδες που λειτουργούν στην περιφέρειά του. 

Συνεργάζεται με την Τεχνική Υπηρεσία του Δήμου για 
την ανάγκη επισκευής συντήρησης των μονάδων αυτών, 
εκτέλεσης έργων, κ.λπ. 

Εκτελεί κάθε εργασία που του ανατίθεται με τον Κανο¬ 
νισμό Εργασίας του Δήμου και από τον Προϊστάμενο του 
Τμήματος. 

8) Γ ραφείο Λογιστηρίου (Προϋπολογισμού, Ισολογι¬ 
σμού, Απολογισμού, Εκκαθάρισης και εντολής πληρωμής 
δαπανών κ.λπ.). 

Συντάσσει τον προϋπολογισμό εσόδων και εξόδων του 
Δήμου και εισηγείται στο Δημοτικό Συμβούλιο τη διενέρ¬ 
γεια απ’ αυτό διαφόρων τροποποιήσεων κατά τη διάρκεια 
της ισχύος του προϋπολογισμού. 

Καταρτίζει τον ισολογισμό και τον απολογισμό του Δή¬ 
μου και μεριμνά για την έγκρισή του από το Δημοτικό Συμ¬ 
βούλιο και την αποστολή των απολογιστικών στοιχείων, για 
τον κατά νόμο έλεγχο, όπου ο νόμος ορίζει. 

Παρακολουθεί, συγκεντρώνει, τακτοποιεί και απεικονί¬ 
ζει λογιστικά στα οικεία λογιστικά βιβλία τα αποτελέσματα 
της εκτέλεσης του προϋπολογισμού εσόδων και εξόδων 
του Δήμου, την κίνηση του δημοτικού χρέους και της δη¬ 
μοτικής περιουσίας και εκτελεί οποιαδήποτε άλλη συ¬ 
ναφή εργασία που έχει σχέση με τα οικονομικά του Δήμου. 

Παραβάλλει τις μηνιαίες καταστάσεις ληψοδοσίας που 
συντάσσονται από το Ταμείο του Δήμου με τις εγγραφές 
των λογιστικών βιβλίων, για την εξασφάλιση απόλυτης 
συμφωνίας και την αποκατάσταση σφαλμάτων που μπορεί 
να έχουν γίνει. 

Ασχολείται με την εκκαθάριση κάθε δαπάνης, ελέγχει 
τη νομιμότητα των δικαιολογητικών και των άλλων παρα¬ 
στατικών στοιχείων. 

Εκδίδει τα κάθε είδους χρηματικά εντάλματα και ευθύ- 
νεται για την πληρότητα των δικαιολογητικών που τα συνο¬ 
δεύουν. 

Φροντίζει για την έκδοση των καταλογιστικών αποφά¬ 
σεων για τα ελλείμματα που παρουσιάζονται ή για τις ζη¬ 
μιές του Δήμου που προέρχονται από άλλες αιτίες και τη 
βεβαίωση σαν δημοτικού εσόδου, χρεών που προέρχονται 
από απώλεια ή βλάβη υλικών του Δήμου. 

Τηρεί τα προβλεπόμενα από το νόμο λογιστικά βιβλία. 

Ασχολείται με τη σύνταξη των μισθοδοτικών καταστά¬ 
σεων των τακτικών υπαλλήλων και των με σχέση ιδιωτικού 
δικαίου εργαζομένων στο Δήμο, καθώς και την παρακο¬ 
λούθηση των συνταξιοδοτικών θεμάτων των υπαλλήλων 
του Δήμου. 

Ασχολείται ακόμα και με τα ασφαλιστικά θέματα των ερ¬ 
γαζομένων στο Δήμο, συντάσσοντας τις διάφορες κατα¬ 
στάσεις για τους ασφαλιστικούς οργανισμούς. Τηρεί τα 

ασφαλιστικά βιβλιάρια των εργαζομένων, και φροντίζει για 
την αγορά των ενσήμων και την επικόλλησή τους. 

Ασχολείται με τον οικονομικό προγραμματισμό του Δή¬ 
μου και των Δημοτικών Νομικών Προσώπων και Επιχειρή¬ 
σεων, αξιοσοιώντας τα στατιστικά δεδομένα και εισηγεί- 
ται, ύστερα από εντολή του Δημάρχου, στο Δημοτικό Συμ¬ 
βούλιο, μεθόδους, που μπορούν να βελτιώσουν την από¬ 
δοση των εσόδων του Δήμου και μειώσουν τα όχι ανελα¬ 
στικά έξοδά τους. 

Εισηγείται στο Δημοτικό Συμβούλιο, ύστερα από εντολή 
του Δημάρχου, τη σύναψη δανείων με στόχο όχι μόνο την 
αντιμετώπιση οικονομικών προβλημάτων, αλλά και για την 
αξιοποίηση οικονομικών δυνατοτήτων του Δήμου ή τη δη¬ 
μιουργία νέων. 

ΕκτελεΙ ακόμα και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Τμήματος. 

9) Γραφείο εσόδων, δημοτικής περιουσίας, αδειών κα¬ 
ταστημάτων, περιπτέρων, πλανοδίων κ.λπ. - τέλους ακί¬ 
νητης περιουσίας 

Μεριμνά για την έγκαιρη βεβαίωση των φόρων τελών και 
δικαιωμάτων του Δήμου καθώς επίσης και κάθε άλλου νό¬ 
μιμου εσόδου. 

Ασχολείται με τη διενέργεια ελέγχου (σε συνεργασία με 
το Γ ραφείο Τεχνικών Υπηρεσιών) όσον αφορά την έκταση 
και τη χρήση των φορολογουμένων χώρων. 

Παραλαμβάνει και διεκπεραιώνει τις υπεύθυνες δηλώ¬ 
σεις βάσει των οποίων υπολογίζονται τα δημοτικά τέλη και 
το τέλος Ακίνητης Περιουσίας και τηρεί το αρχείο των δη¬ 
λώσεων αυτών. 

Παραλαμβάνει τις ασκούμενες προσφυγές κατά διαφό¬ 
ρων φορολογικών εγγραφών και ασχολείται με την αντί¬ 
κρουση των προβαλλομένων ισχυρισμών, σε συνεργασία 
με τις άλλες υπηρεσίες του Δήμου. 

Παραπέμπει τις προσφυγές στις αρμόδιες φορολογικές 
επιτροπές. 

Διατηρεί πρωτόκολλο κατάθεσης των ενδίκων μέσων 
και σε συνεργασία με το Δήμαρχο και Νομικό Σύμβουλο, 
αντιμετωπίζει τις διάφορες προσφυγές τόσο στις Πρωτο¬ 
βάθμιες και Δευτεροβάθμιες φορολογικές επιτροπές, 
όσο και στα διάφορα άλλα δικαστήρια. 

Ασχολείται με τη συγκέντρωση των κάθε είδους τίτλων 
κυριότητας της ακίνητης περιουσίας του Δήμου και φρο¬ 
ντίζει για τη σύνταξη από την τεχνική υπηρεσία του Δήμου 
σχετικού τοπογραφικού σχεδιαγράμματος για κάθε ακί¬ 
νητο. 

Τηρεί για κάθε ακίνητο χωριστό φάκελλο με τα σχετικά 
κατά νόμο έγγραφα που αποδεικνύουν την κυριότητα του 
Δήμου επ’ αυτού. 

Φροντίζει για την προώθηση των διαδικασιών έκδοσης 
των αδειών καταστημάτων, περιπτέρων, πλανόδιων κ.λπ. 

ΕκτελεΙ ακόμα και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Τμήματος. 

10) Γ ραφείο προμηθειών και διαχείρισης υλικού. 

Ασχολείται με την προμήθεια πάσης φύσης υλικού, 

εκτός του υλικού των έργων, που είναι απαραίτητο για τις 
υπηρεσίες του Δήμου και προσπαθεί να πετυχαίνει τη 
συμφερότερη τιμή χωρίς να παραγνωρίζει την ποιότητά 
του, προς προμήθεια υλικού. 

Μεριμνά για την έκδοση των σχετικών εντολών προμη¬ 
θειών, τη σύνταξη των πρωτοκόλλων παραλαβής του πά¬ 


σης φύσης υλικού, εκτός του υλικού των έργων, και την 
υπογραφή τους από τις αντίστοιχες επιτροπές παραλα¬ 
βής, τη φύλαξη του υλικού στην αποθήκη του Δήμου και 
την καταχώρησή του στα οικεία βιβλία αποθήκης. 

Διαχειρίζεται και παρακολουθεί τη διακίνηση των δια¬ 
φόρων ειδών και τηρεί τα ανάλογα βιβλία. 

Εισηγείται στο γραφείο Δημοτικής περιουσίας την εκ¬ 
ποίηση ή την καταστροφή του άχρηστου ή παλαιού υλικού 
και τη διαγραφή του από τα αντίστοιχα βιβλία. 

Διενεργεί κάθε πράξη σχετική με τη διαχείριση του υλι¬ 
κού, τη φύλαξή του στις αποθήκες του Δήμου και τη διά¬ 
θεσή του βάσει διατακτικών της αρμόδιας υπηρεσίας. 

Μεριμνά για την έγκαιρη ανανέωση των υλικών που πρό¬ 
κειται να εξαντληθούν. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου, και από τον Προϊστά¬ 
μενο του Τμήματος. 

11) Γ ραφείο γεωργικών, δασικών υποθέσεων, αλιείας 
κ.λπ. 

Μεριμνά για τη συγκέντρωση και προώθηση των στοι¬ 
χείων και δικαιολογητικών που υποβάλλουν στο Δήμο οι 
γεωργοκτηνοτρόφοι, οι μελισσοκόμοι, οι αλιείς κ.λπ. για 
τη λήψη οικονομικών ενισχύσεων, επιδοτήσεών τους κ.ά. 
και για κάθε άλλο θέμα που έχει σχέση με τα αντικείμενα 
αρμοδιότητας του Δήμου και τους ενημερώνει για όλα τα 
ζητήματα που τους αφορούν. 

Συγκεντρώνει και ανάλογα προωθεί στην Υπηρεσία Γε¬ 
ωργίας, στη Στατιστική Υπηρεσία και σε άλλες αρμόδιες 
Υπηρεσίες, διάφορα στοιχεία στατιστικά κ.λπ. και φροντί¬ 
ζει για τη συμπλήρωση του Δελτίου της Ετήσιας Γεωργι- 
κής Στατιστικής Έρευνας. 

ΕκτελεΙ ακόμα και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Τμήματος. 

12) Γραφείο καθαριότητας 

Μεριμνά για την περισυλλογή των απορριμμάτων με τον 
καθαρισμό οδών, πλατειών και λοιπών κοινοχρήστων χώ¬ 
ρων, την αποκομιδή από τα σπίτια, γραφεία και καταστή¬ 
ματα των απορριμμάτων και τη μεταφορά τους στον τόπο 
εναπόθεσής τους. Φροντίζει για την άμεση απομάκρυνση 
και ταφή των νεκρών ζώων από τους δρόμους για προστα¬ 
σία της δημόσιας υγείας. Συνεργάζεται με το Γ ραφείο κί¬ 
νησης για την εξασφάλιση των αναγκαίων μέσων περισυλ¬ 
λογής και αποκομιδής των σκουπιδιών, για την απομά¬ 
κρυνση μεγάλων αχρήστων αντικειμένων από τους δρό¬ 
μους. 

Εισηγείται για τον εφοδιασμό της υπηρεσίας με τα απα¬ 
ραίτητα μηχανήματα, εργαλεία και σκεύη και τη βελτίωση 
ή αύξηση του αναγκαίου εξοπλισμού. 

Φροντίζει για την απορρύπανση της πόλης από τα πά¬ 
σης φύσης διαφημιστικά και άλλα έντυπα που έχουν τοπο¬ 
θετηθεί αυθαίρετα σε διάφορους χώρους ή παραμένουν 
σ’ αυτούς μετά τη λήξη της νόμιμης διάρκειας προβολής 
τους, και από τις εγγραφές διαφόρων συνθημάτων, παρα¬ 
στάσεων κ.λπ. 

Παρέχει τα απαραίτητα στοιχεία στο Γ ραφείο Δημοσίων 
Σχέσεων για τις απαραίτητες καμπάνιες τήρησης της κα¬ 
θαριότητας της πόλης με την εφαρμογή συγκεκριμένων 
μέτρων. 

Φροντίζει για την κανονική συντήρηση και καθαρισμό 
των κοινοχρήστων ουρητηρίων και αποχωρητηρίων με 
σκοπό την απρόσκοπτη λειτουργία τους για την εξυπηρέ- 

τηση του κοινού και φροντίζει για τη συνεχή τήρηση της 
καθαριότητας των χώρων του δημοτικού καταστήματος, 
του πνευματικού κέντρου, των δημοτικών αιθουσών, και 
γενικά των δημοτικών κτιρίων που χρησιμοποιεί ο Δήμος 
και μεριμνά, συνεργαζόμενο με το Γραφείο προμηθειών, 
για την προμήθεια των απαραιτήτων ειδών καθαριότητας, 
ευπρεπισμού, υγείας. 

Συνεργάζεται με τις αντίστοιχες επιτροπές του Δήμου 
στην καθαριότητα, σε όλα τα θέματα αντίστοιχων αρμο¬ 
διοτήτων για την ομαλή και εύρυθμη λειτουργία της υπη¬ 
ρεσίας αυτής. 

Συνεργάζεται με την Υπηρεσία εσόδων για την έγκαιρη 
βεβαίωση των ανταποδοτικών τελών, την έκδοση των βε¬ 
βαιωτικών καταλόγων και την έγκαιρη είσπραξη των τελών 
και δικαιωμάτων. 

Συνεργάζεται με την Τεχνική Υπηρεσία του Δήμου και 
την ενημερώνει για την ανάγκη εκτέλεσης των απαραιτή¬ 
των συντηρήσεων, επισκευών, εκτέλεσης έργων κ.λπ. 
στους τομείς της καθαριότητας. 

Εκτελεί κάθε εργασία που του ανατίθεται από τον Κα¬ 
νονισμό Εργασίας του Δήμου και από τον Προϊστάμενο του 
Τμήματος. 

13) Γ ραφείο βεβαίωσης και είσπραξης ανταποδοτικών 
τελών - δικαιωμάτων - ΤΑΠ - φάρων και άλλων γενικά εσό¬ 
δων 

Φροντίζει για την έκδοση - βεβαίωση και είσπραξη όλων 
των ανταποδοτικών τελών και δικαιωμάτων: καθαριότη¬ 
τας, αποχέτευσης, φωτισμού, ύδρευσης, φάρου ηλεκτρο¬ 
δοτουμένων χώρων, τέλους ακίνητης περιουσίας, καθώς 
και κάθε άλλου εσόδου, εκδίδει δε και αποστέλλει στους 
υποχρέους τους αντίστοιχους λογαριασμούς και τους ενη¬ 
μερώνει για κάθε μεταβολή που επέρχεται στην επιβολή 
των τελών, φάρων και δικαιωμάτων. 

Τηρεί τις καρτέλλες κατανάλωσης νερού, τις καταστά¬ 
σεις κάθε είδους φάρου, τέλους κ.λπ. και μεριμνά για τη 
συγκέντρωση όλων των απαραιτήτων δικαιολογητικών για 
υδροδοτήσεις, ηλεκτροδοτήσεις των ακινήτων, σύνδεσής 
τους με τα δίκτυα αποχέτευσης και γενικά για όλες τις 
προβλεπόμενες σχετικές διαδικασίες. 

Παρακολουθεί τους λογαριασμούς των ανταποδοτικών 
τελών, δικαιωμάτων, φάρων, επισημαίνει κάθε ανωμαλία 
σε αυτούς και ελέγχει την αιτία της ανωμαλίας, λαβαίνο¬ 
ντας τα αναγκαία μέτρα άρσης αυτής. 

Εκτελεί ακόμη και κάθε εργασία που του ανατίθεται 
από τον Κανονισμό Εργασίας του Δήμου και από τον Προϊ¬ 
στάμενο του Τμήματος. 

14) Γ ραφείο Πληροφορικής - Μηχανοργάνωσης 

Φροντίζει για το σχεδίασμά γενικού πλαισίου των εφαρ¬ 
μογών της μηχανοργάνωσης και πληροφορικής στο Δήμο. 

Κατευθύνει και συντονίζει τις δραστηριότητες και ενη¬ 
μερώνει το Δήμο για την κατάρτιση προγράμματος ανά¬ 
πτυξης και πληροφορικής. 

Φροντίζει για τη σωστή λειτουργία και συντήρηση των 
συστημάτων πληροφορικής και μηχανογράφησης. 

Εισηγείται σχετικά με την αγορά ή μίσθωση κάθε είδους 
υλικού αυτόματης επεξεργασίας στοιχείων του Δήμου. 

Καταρτίζει, τροποποιεί ή εισηγείται την προμήθεια προ¬ 
γραμμάτων πληροφορικής που είναι απαραίτητα στη μη¬ 
χανοργάνωση όλων των υπηρεσιών του Δήμου. Έχει την 
επιμέλεια της λειτουργίας και συνεργάζεται με άλες τις 
υπηρεσίες του Δήμου που έχουν μηχανογραφικά εξοπλι¬ 
σμό. 


Εκδίδει τους καταλόγους και λογαριασμούς κάθε εί¬ 
δους εσόδου του Δήμου, σε συνεργασία με τα αντίστοιχα 
Γ ραφεία. 

Επισημαίνει τις ανάγκες και τα προβλήματα που παρου¬ 
σιάζονται και κάνει τις σχετικές εισηγήσεις. 

Ασχολείται με την οργάνωση και λειτουργία του Μηχα¬ 
νογραφικού Κέντρου του Δήμου, με στόχο την ένταξη σε 
αυτά όλων των υπηρεσιών του Δήμου, καθώς και όλων των 
Νομικών Προσώπων, Ιδρυμάτων, Επιχειρήσεων κ.λπ. 

Εκτελεί ακόμα και κάθε εργασία που του ανατίθεται με 
τον κανονισμό εργασίας του Δήμου και από τον Προϊστά¬ 
μενο του Τμήματος. 

15) Γραφείο Προγραμματικών Συμβάσεων 

Μεριμνά για την υλοποίηση των στόχων των προγραμ¬ 
ματικών συμβάσεων, συγκεντρώνει στοιχεία, που ανάλογα 
προωθεί στο Δήμαρχο επί του αντικειμένου αυτού, καταρ¬ 
τίζει σχετικά προγράμματα που μεταξύ των άλλων έχουν 
σαν στόχο και το οικονομικό όφελος του Δήμου από τη σύ¬ 
ναψη προγραμματικών συμβάσεων. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Τμήματος. 

16) Γραφείο μελέτης - επεξεργασίας - υλοποίησης 
Εθνικών Προγραμμάτων, Προγραμμάτων Ε.Ο.Κ. και Διε¬ 
θνών Οργανισμών 

Μελετά, επεξεργάζεται και υλοποιεί τα Εθνικά Προ¬ 
γράμματα, καθώς και τα προγράμματα Ε.Ο.Κ. και Διεθνών 
Οργανισμών που έχουν σχέση με όλους τους τομείς και 
δραστηριότητες της Τοπικής Αυτοδιοίκησης. 

Παρακολουθεί και ενημερώνεται για όλη τη σχετική νο¬ 
μοθεσία, τις εγκυκλίους, αποφάσεις κ.λπ. που έχουν 
σχέση με τα παραπάνω προγράμματα και προωθεί όλες τις 
απαραίτητες διαδικασίες για την ένταξη του Δήμου σε 
αυτά. 

Εκτελεί ακόμη και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Τμήματος. 

Γ. ΓΡΑΦΕΙΟ ΤΕΧΝΙΚΩΝ ΥΠΗΡΕΣΙΩΝ 

1) Γ ραφείο Προϊσταμένου του Γ ραφείου 

Ο προϊστάμενος προϊσταται του προσωπικού του Γ ρα¬ 
φείου Τεχνικών Υπηρεσιών, υπό τη διοίκηση του Δημάρ¬ 
χου, και ασκεί εποπτεία στους υπαλλήλους του Γ ραφείου 
του, δίνοντας σε αυτούς οδηγίες και κατευθύνσεις πάνω 
σε συγκεκριμένα ή γενικά ζητήματα υπηρεσιακού χαρα¬ 
κτήρα ελέγχοντας την απόδοση των υπαλλήλων του Γ ρα¬ 
φείου του. 

Συνεργάζεται σε υπηρεσιακά θέματα που αφορούν το 
προσωπικό των Τεχνικών Υπηρεσιών, με τον Προϊστάμενο 
του Τμήματος Διοικητικών και Οικονομικών Υπηρεσιών. 

Αναλόγως των υπηρεσιακών αναγκών και ύστερα από 
εντολή του Δημάρχου μπορεί να μετακινεί τοποθετημέ¬ 
νους σε γραφεία του Γ ραφείου του υπαλλήλους και να 
αναθέτει πρόσθετη εργασία στους υπαλλήλους κάθε γρα¬ 
φείου του, για την αντιμετώπιση εκτάκτων υπηρεσιακών 
αναγκών. 

Μεριμνά για την υποβολή προτάσεων προς το Δήμαρχο 
για τη σύνταξη προγραμμάτων των έργων και των προμη¬ 
θειών της Τεχνικής Υπηρεσίας. 

Συγκεντρώνει και τις ανάγκες του Δήμου και τα απαι- 
τούμενα στοιχεία για τη σύνταξη του τεχνικού προγράμμα¬ 
τος του Δήμου και προτείνει σχέδιο στη Δημοτική Αρχή. 

Εισηγείται ενέργειες που αποσκοπούν στη βελτίωση 

της εν γένει τεχνικής υποδομής των οικισμών του Δήμου. 

Ελέγχει, θεωρεί και υπογράφει καταστάσεις ημερομι¬ 
σθίων του προσωπικού του Γραφείου του. 

Είναι τεχνικός σύμβουλος του Δημάρχου. 

Μεριμνά για τη σύμφωνη με τις κείμενες διατάξεις, διε¬ 
νέργεια των διαγωνισμών εκτέλεσης έργων και προμη¬ 
θειών, καθώς και για την παραλαβή αυτών από την αρμό¬ 
δια επιτροπή του Δήμου. 

Μεριμνά για την παροχή στοιχείων προς το Γραφείο 
προϋπολογισμού του Δήμου για την πρόβλεψη ή αναμόρ¬ 
φωση πιστώσεων για την εκτέλεση έργων και προμηθειών 
και για τη λειτουργία των Τεχνικών Υπηρεσιών. 

Παραλαμβάνει από το Γενικό Πρωτόκολλο την αλληλο¬ 
γραφία των Τεχνικών Υπηρεσιών, την χαρακτηρίζει και τη 
διανέμει στα Γραφεία του Γραφείου του για παραπέρα 
ενέργειες. 

Τηρεί το βιβλίο αποφάσεων Δημάρχου που αφορούν τις 
Τεχνικές Υπηρεσίες του Δήμου, αρχειοθετεί τις αποφά¬ 
σεις αυτές σε ειδικούς φακέλλους και δίνει τον αύξοντα 
αριθμό απόφασης από το ευρετήριο αποφάσεων του Δη¬ 
μάρχου το οποίο τηρείται για το σκοπό αυτό. 

Μελετά, συγκεντρώνει, παρακολουθεί και κοινοποιεί 
στα αρμόδια Γραφεία του Γραφείου Τεχνικών Υπηρεσιών, 
τους νόμους, τα διατάγματα, τις πράξεις του δημοτικού 
συμβουλίου και γενικά όλη τη νομοθεσία - αποφάσεις και 
εγκυκλίους, που αφορούν την εκτέλεση έργων και γενικό¬ 
τερα την Τεχνική Υπηρεσία. 

Ενημερώνεται επί των έργων τεχνικής φύσεως και των 
δραστηριοτήτων των Νομικών Προσώπων του Δήμου, των 
Δημοτικών Επιχειρήσεων, καθώς και όλων των φορέων 
που ασκούν τεχνικές δραστηριότητες που έχουν επιρροή 
στην πόλη, ώστε να μπορεί να παρέχει τεχνικές γνώμες 
στη Δημοτική Αρχή. 

Εκτελεί και κάθε άλλη εργασία που του ανατίθεται με 
τον Κανονισμό Εργασίας του Δήμου και από το Δήμαρχο. 

2) Γραφείο μελετών, εκτέλεσης, επίβλεψης και παρα¬ 
λαβής έργων, δημοπρατήσεων και συμβάσεων. 

Εκπονεί τις κάθε είδους μελέτες έργων και προμη¬ 
θειών, μέσα στα επιτρεπόμενα, κάθε φορά από το Νόμο, 
όρια δαπανών. 

Ελέγχει τις μελέτες, τους συγκριτικούς πίνακες, τους 
λογαριασμούς πιστοποίησης εκτέλεσης έργων και προμη¬ 
θειών, τις συντασσόμενες καταστάσεις του ημερομισθίου 
και έκτακτου προσωπικού και γενικά ασκεί όλες τις αρμο¬ 
διότητες που προβλέπονται από τις σχετικές διατάξεις 
που ισχύουν κάθε φορά. 

Τηρεί ειδικό αρχείο μελετών και συμβάσεων τεχνικών 
έργων, μαζί με τις σχετικές αποφάσεις του Δημοτικού 
Συμβουλίου και της Δημαρχιακής Επιτροπής και τις αντί¬ 
στοιχες εγκρίσεις της Νομαρχίας. 

Μελετά τις γενικές ανάγκες του Δήμου σε έργα και συ¬ 
ντάσσει το πρόγραμμα της αντιμετώπισής τους, ενημερώ¬ 
νοντας προς τούτο το Δήμαρχο. 

Παρακολουθεί την εκτέλεση εργασιών από τρίτους επί 
των οδών και πλατειών (τομές οδοστρωμάτων, πεζοδρο¬ 
μίων κ.λπ.) και μεριμνά για την αποκατάσταση των φθορών 
απ’ αυτούς. 

Καταρτίζει τις διακηρύξεις δημοπρατήσεων των διαφόρων 
έργων και τηρεί αρχείο δημοπρατήσεων και φακέλους για 
κάθε έργο που δημοπρατείται, με όλα τα σχετικά στοιχεία. 

Ασχολείται με την εκτέλεση και επίβλεψη των έργων 
που γίνονται από το Δήμο. 


Ασχολείται με τη διαδικασία παραλαβής των έργων, επι¬ 
μετρήσεις κ.λπ. και ενημερώνει το Δήμαρχο και το Δημο¬ 
τικό Συμβούλιο για τις παραλήψεις ή κακοτεχνίες που έγι¬ 
ναν κατά την κατασκευή τους, όπως επίσης και για τις τυ¬ 
χόν τροποποιήσεις που έγιναν στις μελέτες κατά την κα¬ 
τασκευή, για τα ΠΚΝΤΜ και για τους Συγκριτικούς Πίνα¬ 
κες. 

Ασχολείται ακόμα με τον καταρτισμό προδιαγραφών, 
έλεγχο και πιστοποίηση των υλικών, οργάνων, μηχανημά¬ 
των κ.λπ., για τις διάφορες ανάγκες του Γ ραφείου Τεχνι¬ 
κών Υπηρεσιών που γίνονται από την Υπηρεσία προμη¬ 
θειών και διαχείρισης υλικού. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου από τον Προϊστάμενο 
του Γραφείου. 

3. Γραφείο πολεοδομικών θεμάτων, τροποποίησης 
σχεδίου πόλης και απαλλοτριώσεων. 

Φροντίζει για την εφαρμογή σχεδίου πόλης. 

Φροντίζει για τη συγκέντρωση, σωστή ταξινόμηση και 
αρχειοθέτηση των πάσης φύσεως διαγραμμάτων των δια¬ 
φόρων υπηρεσιών που ενδιαφέρουν το Δήμο, όπως πινα¬ 
κίδες ρυμοτομικού σχεδίου, διαγράμματα αποτύπωσης 
κοινοχρήστων εγκαταστάσεων, αεροφωτογραφίες δια¬ 
γραμμάτων και σχεδίων υψομετρικής διαμόρφωσης των 
κοινοχρήστων χώρων του Δήμου. 

Επιμελείται για την κατάλληλη σήμανση των παραπάνω 
στοιχείων, ώστε να διατηρούνται πάντα ενήμερα ως προς 
τη μορφή που ισχύει κάθε φορά. 

Αρχειοθετεί κατά κατηγορία τα διατάγματα και τις απο¬ 
φάσεις που αφορούν τις αρχικές διαμορφώσεις και τις με- 
τέπειτα μεταβολές των παραπάνω διαγραμμάτων. 

Επιμελείται για τη χορήγηση στοιχείων σε κάθε αιτού- 
μενο για τη σωστή εφαρμογή ρυμοτομίας και υψομετρικής 
διαμόρφωσης των χώρων του Δήμου και παρακολουθεί για 
τη σωστή εφαρμογή αυτών. 

Χειρίζεται όλα τα θέματα που σχετίζονται με τις άδειες 
οικοδομών στο βαθμό που εμπίπτουν κάθε φορά στην αρ¬ 
μοδιότητα του Δήμου. ' 

Χειρίζεται θέματα σύνταξης πολεοδομικών μελετών, 
παρακολουθεί και φροντίζει για την πιστή εφαρμογή αυ¬ 
τών και τη σύνδεση με το γενικότερο χωροταξικό και ρυθ¬ 
μιστικό σχέδιο των ευρύτερων περιοχών. Επιμελείται για 
τη συγκέντρωση στοιχείων, για τη διαμόρφωση προτά¬ 
σεων και εφαρμογή κατάλληλων μέτρων επίλυσης των 
διαφόρων κυκλοφοριακών προβλημάτων. 

Ελέγχει την πληρότητα των διαγραμμάτων που υποβάλ¬ 
λονται με αιτήσεις τροποποίησης του ρυμοτομικού σχε¬ 
δίου και παρέχει οδηγίες για την κατάλληλη συμπλήρωση 
αυτών από τους ενδιαφερόμενους. 

Συντάσσει τα διαγράμματα τροποποίησης του ρυμοτο¬ 
μικού σχεδίου που αποφασίζονται από το Δήμο. 

Επιμελείται για την εφαρμογή της διαδικασίας επέκτα¬ 
σης ή τροποποίησης των ρυμοτομικών σχεδίων, όπως δη¬ 
μόσιες ανακοινώσεις, κοινοποιήσεις, συγκέντρωση εκτά¬ 
σεων, καταρτισμό φακέλου προς υποβολή στα αρμόδια 
Υπουργεία, όλα τα στοιχεία και τις αποφάσεις του Δημοτι¬ 
κού Συμβουλίου κ.λπ. 

Συντάσσει εισηγήσεις προς το Δημοτικό Συμβούλιο για 
κάθε τροποποίηση του ρυμοτομικού σχεδίου, ως προς τις 
ενστάσεις που σύμφωνα με τη νόμιμη διαδικασία, υποβάλ¬ 
λονται και στις οποίες διατυπώνει υπεύθυνη γνώμη για την 

αναγκαιότητα και σκοπιμότητα και το δικαιολογημένο ή όχι 
αποδοχής αυτών από πλευράς κοινού συμφέροντος. 

Παρακολουθεί την εξέλιξη της διαδικασίας επεκτάσεων 
ή τροποποιήσεων ρυμοτομικών σχεδίων στα αρμόδια 
Υπουργεία, μέχρι ολοκλήρωσης αυτής με έκδοση Διατάγ¬ 
ματος ή Υπουργικής απόφασης απόρριψης και ενημερώ¬ 
νει αντίστοιχα τη Διοίκηση του Δήμου. 

Εφαρμόζει σύστημα παρακολούθησης των υπέρ του 
Δήμου απαλλοτριώσεων κάθε μορφής. 

Φροντίζει για την έγκαιρη εκδήλωση και μέσα στα χρο¬ 
νικά όρια που καθορίζονται από τις κείμενες διατάξεις των 
αναγκαίων ενεργειών του Δήμου σε όλες τις φάσεις της 
διαδικασίας των απαλλοτριώσεων μέχρι ολοκλήρωσης αυ¬ 
τών. Συγκεντρώνει τα απαραίτητα στοιχεία για την εξακρί¬ 
βωση της πραγματικής αξίας των απαλλοτριουμένων ακι¬ 
νήτων. 

Εκτελεί ακόμα και κάθε εργασία που του ανατίθεται 
από τον Κανονισμό Εργασίας του Δήμου και από τον Προϊ¬ 
στάμενο του Γραφείου. 

4. Γραφείο επισκευών - συντήρησης κτιριακών εγκατα¬ 
στάσεων, οδών, πλατειών και κοινοχρήστων χώρων 

Μεριμνά για τον προγραμματισμό και εκτέλεση των 
απαραίτητων εργασιών συντήρησης - επισκευής των δη¬ 
μοτικών κτιρίων, για τον ευπρεπισμό τους, την ασφάλειά 
τους κ.λπ. και γενικά επιμελείται για κάθε θέμα που έχει 
σχέση με την καλή κατάσταση όλων των κτιριακών εγκα¬ 
ταστάσεων. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Γραφείου. 

5. Γραφείο εκτέλεση έργων - λειτουργίας του χώρου 
απορριμμάτων στη θέση ΚΟΡΑΚΙ 

Μεριμνά για τη σωστή και εύρυθμη λειτουργία του χώ¬ 
ρου του σκουπιδότοπου στο ΚΟΡΑΚΙ, στην εκτέλεση και 
επίβλεψη των αναγκαίων έργων (διαμορφώσεις χώρων, 
ταφή - επίχωση των απορριμμάτων κ.λπ.), τη φύλαξη του 
χώρου, την υγειονομική ταφή των απορριμμάτων, την προ¬ 
στασία της υγείας, την προστασία του περιβάλλοντος 
κ.λπ. Ευρισκόμενο δε σε άμεση συνεργασία με το Δή¬ 
μαρχο και με τις Επιτροπές που τυχόν θα ορίζονται από το 
Δημοτικό Συμβούλιο για το σκουπιδότοπο, φροντίζει, με¬ 
λετά, επεξεργάζεται και προωθεί όλα τα θέματα που 
έχουν σχέση με την ανάπλαση και αναβάθμιση του χώρου 
των απορριμμάτων. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Γραφείου. 

6. Γραφείο παιδικών χαρών 

Φροντίζει για την κανονική λειτουργία των παιδικών χα¬ 
ρών και την ακίνδυνη χρήση των ευρισκομένων σε αυτές 
παιδικών οργάνων. 

Φροντίζει για την, κατά περιόδους ανανέωση των οργά¬ 
νων των παιδικών χαρών και των καθιστικών πάγκων, για 
την επιδιόρθωση ή την αντικατάστασή τους και γενικά 
φροντίζει και επιβλέπει για την από κάθε άποψη ομαλή 
λειτουργικότητα των παιδικών χαρών ώστε να είναι άνετες 
και ασφαλείς για τα παιδιά που συχνάζουν σ’ αυτές. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Γραφείου. 

7. Γραφείο ακίνητης περιουσίας - κτηματολογίου 
Μεριμνά για την προστασία της ακίνητης περιουσίας 

του Δήμου. 


Ασχολείται με τη συγκέντρωση των κάθε είδους τίτλων 
κυριότητας και φροντίζει για τη σύνταξη, σε συνεργασία 
με την Υπηρεσία εσόδων και Δημοτικής περιουσίας του 
Δήμου, των σχετικών τοπογραφικών σχεδιαγραμμάτων για 
το κάθε ακίνητο. Τηρεί πρωτόκολλο όλων των δημοτικών 
ακινήτων με τους αντίστοιχους τίτλους κυριότητας. 

Φροντίζει για την τήρηση και ενημέρωση του κτηματο¬ 
λογίου του Δήμου και εισηγείται ανάλογα στο Δήμαρχο και 
την αντίστοιχη επιτροπή κτηματολογίου, για την συμπλή¬ 
ρωση αυτού με νέα ακίνητα που περιήλθαν στην κατοχή, 
ιδιοκτησία και δικαιοδοσία του Δήμου. 

Περιφρουρεί τα δικαιώματα κυριότητας, νομής και κα¬ 
τοχής από το Δήμο της ακινήτου περιουσίας του με κάθε 
νόμιμο μέσο. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Γραφείου. 

8. Γραφείο Δημοτικών Επιχειρήσεων 

Μεριμνά για την υλοποίηση των στόχων των δημοτικών 
επιχειρήσεων, την προώθηση των θεμάτων που αφορούν 
την εκτέλεση έργων από τις επιχειρήσεις αυτές, συγκε¬ 
ντρώνει στοιχεία της δραστηριότητας των επιχειρήσεων, 
τα οικονομικά στοιχεία αυτών που ανάλογα προωθεί στο 
Δήμαρχο και μέσω αυτού στο Δημοτικό Συμβούλιο και σε 
συνεργασία με την Υπηρεσία Δημοτικών Νομικών Προσώ¬ 
πων, Επιχειρήσεων κ.λπ. του Δήμου επεξεργάζεται όλα τα 
θέματα που έχουν σχέση με τη λειτουργία των δημοτικών 
επιχειρήσεων. 

Εκτελεί ακόμα και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Γ ραφείου. 

9. Γραφείο Τεχνολογίας, Γεωπονίας - Κήπων και δεν- 
δροστοιχιών 

Φροντίζει για την εκπόνηση, προγραμμάτων, σύνταξη 
μελετών και την εκτέλεση έργων για την ανάπτυξη της ευ¬ 
ρύτερης περιοχής του Δήμου, ιδιαίτερα της περιφέρειας 
της Απάνω Μεριάς, στους τομείς της τεχνολογίας και γεω- 
οπονίας. 

Μελετά τρόπους και μέσα για το σωστότερο τρόπο και 
με νέες τεχνολογικές μεθόδους λειτουργίας του χώρου 
απορριμμάτων στο ΚΟΡΑΚΙ και την καλύτερη αξιοποίησή 
του. 

Μεριμνά για την κατάρτιση προγράματος επίκαιρης φύ¬ 
τευσης των κατάλληλων φυτών και δενδρυλλίων στους 
διάφορους κοινόχρηστους χώρους, οι οποίοι έχουν χαρα- 
κτηρισθεί ως χώροι πρασίνου και αναψυχής. 

Φροντίζει για τους κατάλληλους και επίκαιρους ψεκα¬ 
σμούς για την καταπολέμηση των ασθενειών των φυτών, 
τη λίπανση με τα κατάλληλα φυσικά και τεχνητά λιπά¬ 
σματα και στην κατάλληλη εποχή σκαλίσματα, βοτανί¬ 
σματα, κλαδέματα και ποτίσματα των φυτών. 

Φροντίζει για την οργάνωση κατάλληλου χώρου, όπου 
θα είναι δυνατόν να δημιουργηθεί φυτωρικό υλικό, που θα 
εξυπηρετεί τις ανάγκες του Δήμου. 

Επιμελείται ώστε στον κατάλληλο χρόνο να υπάρχουν τα 
απαραίτητα υλικά υποδομής (κατάλληλα χώματα, κοπριές, 
μοσχεύματα διαφόρων ειδών και ποικιλιών καλλωπιστικών 
φυτών κ.λπ.), για τη λειτουργία του φυτωρίου και την πα¬ 
ραγωγή του απαραίτητου φυτευτικού υλικού και σε μεγά¬ 
λες ποσότητες, ώστε να υπάρχει η δυνατότητα να καλύ¬ 
πτονται οι ανάγκες του Δήμου και ακόμη η δυνατότητα για 

προσφορά δωρεάν στους κατοίκους, προκειμένου να 
προωθηθεί η πολιτικής της διάδοσης του πρασίνου σε 
όλες τις περιοχές του Δήμου. 

Εκτελεί ακόμη και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Γραφείου. 

Δ. ΓΡΑΦΕΙΟ ΥΔΡΕΥΣΗΣ - ΑΠΟΧΕΤΕΥΣΗΣ - ΗΛΕ- 
ΚΤΡΟΦΩΤΙΣΜΟΥ - ΚΙΝΗΣΗΣ ΚΑΙ ΛΕΙΤΟΥΡΓΙΑΣ ΑΥΤΟ¬ 
ΚΙΝΗΤΩΝ ΚΑΙ ΜΗΧΑΝΗΜΑΤΩΝ - ΕΠΙΣΚΕΥΩΝ, ΣΥΝΤΗ¬ 
ΡΗΣΕΩΝ ΜΗΧΑΝΟΛΟΓΙΚΟΥ ΚΑΙ ΤΕΧΝΟΛΟΓΙΚΟΥ ΕΞ- 
ΠΟΛΙΣΜΟΥ 

1. Γραφείο Προϊσταμένου του Γραφείου 

Ο Προϊστάμενος προΐσταται του προσωπικού του Γ ρα¬ 
φείου Ύδρευσης - Αποχέτευσης - Ηλεκτροφωτισμού - Κί¬ 
νησης και Λειτουργίας Αυτοκινήτων και Μηχανημάτων - 
Επισκευών, Συντηρήσεων Μηχανολογικού και Τεχνολογι¬ 
κού Εξοπλισμού υπό τη διοίκηση του Δημάρχου και ασκεί 
εποπτεία στους υπαλλήλους του Γ ραφείου του, δίνοντας 
σε αυτούς οδηγίες και κατεθύνσεις πάνω σε συγκεκρι¬ 
μένα ή γενικά ζητήματα υπηρεσιακού χαρακτήρα, ελέγχο¬ 
ντας την απόδοση των υπαλλήλων του Γραφείου του. 

Συνεργάζεται σε υπηρεσιακά θέματα που αφορούν το 
προσωπικό του Γ ραφείου του, με τον Προϊστάμενο του 
Τμήματος Διοικητικών και Οικονομικών Υπηρεσιών. 

Αναλόγως των υπηρεσιακών αναγκών και ύστερα από 
εντολή του Δημάρχου, μπορεί να μετακινεί τοποθετημέ¬ 
νους σε γραφεία του Γ ραφείου του υπαλλήλους και να 
αναθέτει πρόσθετη εργασία στους υπαλλήλους κάθε γρα¬ 
φείου του, για την αντιμετώπιση εκτάκτων υπηρεσιακών 
αναγκών. 

Μεριμνά για την υποβολή προτάσεων προς το Δήμαρχο 
για τη σύνταξη προγραμμάτων των έργων και των προμη¬ 
θειών του Γ ραφείου του. 

Συγκεντρώνει τα απαιτούμενα στοιχεία για τη σύνταξη 
του τεχνικού προγράμματος του Δήμου και προτείνει σχέ¬ 
διο στη Δημοτική Αρχή. 

Ελέγχει, θεωρεί και υπογράφει καταστάσεις ημερομι¬ 
σθίων του προσωπικού του Γραφείου του. 

Είναι τεχνικός σύμβουλος του Δημάρχου. 

Μεριμνά για τη, σύμφωνη με τις κείμενες διατάξεις, διε¬ 
νέργεια των διαγωνισμών εκτέλεσης έργων και προμη¬ 
θειών, καθώς και για την παραλαβή αυτών από την αρμό¬ 
δια επιτροπή του Δήμου. 

Μεριμνά για την παροχή στοιχείων προς το Γραφείο 
προϋπολογισμού του Δήμου για την πρόβλεψη ή αναμόρ¬ 
φωση πιστώσεων για την εκτέλεση έργων και προμηθειών 
που αφορούν τη λειτουργία του Γραφείου του. 

Παραλαμβάνει από το Γ ενικό Πρωτόκολλο την αλληλο¬ 
γραφία που αφορά το Γραφείο του, την χαρακτηρίζει και 
τη διανέμει στα Γ ραφεία του Γ ραφείου του για παραπέρα 
ενέργειες. 

Τηρεί το βιβλίο αποφάσεων Δημάρχου που αφορούν τις 
Υπηρεσίες του Γραφείο του, αρχειοθετεί τις αποφάσεις 
αυτές σε ειδικούς φακέλους και δίνει τον αύξοντα αριθμό 
απόφασης από το ευρετήριο αποφάσεων του Δημάρχου 
το οποίο τηρείται για το σκοπό αυτό. 

Μελετά, συγκεντρώνει, παρακολουθεί και κοινοποιεί 
στα αρμόδια Γ ραφεία του Γ ραφείου του τους νόμους, τα 
διατάγματα, τις πράξεις του Δημοτικού Συμβουλίου και γε¬ 
νικά όλη τη νομοθεσία - αποφάσεις - εγκυκλίους, που 
αφορούν την εκτέλεση έργων που έχουν σχέση με το Γ ρα¬ 
φείο του. 


Εκτελεί και κάθε άλλη εργασία που του ανατίθεται με 
τον Κανονισμό Εργασίας του Δήμου και από το Δήμαρχο. 

2. Γραφείο Ύδρευσης και Εργοστασίου Αφαλάτωσης 

Μεριμνά για τη συνεχή και ομαλή υδροδδτηση των οικι¬ 
σμών του Δήμου και για την αποδοτική λειτουργία των δι¬ 
κτύων ύδρευσης και του εργοστασίου αφαλάτωσης, κα¬ 
θώς και όλων των λειτουργιών που αφορούν τις εργασίες 
της παραγωγής του νερού. Ασχολείται με τη χλωρίωση των 
δεξαμενών. 

Προβαίνει στις τοποθετήσεις νέων παροχών ύδρευσης, 
την καταμέτρηση της κατανάλωσης του νερού, τις συντη¬ 
ρήσεις - επισκευές των δικτύων, ώστε να εξασφαλίζεται η 
κανονική λειτουργία τους. 

Φροντίζει για την έγκαιρη προμήθεια των διαφόρων 
ανταλλακτικών, υλικών και χημικών υλών που απαιτούνται 
για τη συνεχή και απρόσκοπτη λειτουργία των δικτύων 
ύδρευσης και του εργοστασίου αφαλάτωσης. Έχει την ευ¬ 
θύνη ώστε, στην αποθήκη του Δήμου να υπάρχει επάρκεια 
υλικών και ανταλλακτικών, προκειμένου το συνεργείο 
ύδρευσης να έχει τη δυνατότητα να προβαίνει άμεσα στην 
επισκευή πιθανής και απρόοπτης βλάβης του δικτύου. 

Συνεργάζεται με την Επιτροπή Ύδρευσης του Δήμου, 
σε όλα τα θέματα αντίστοιχων αρμοδιοτήτων, για την εύ¬ 
ρυθμη λειτουργία της υπηρεσίας ύδρευσης. 

Συνεργάζεται με την Τεχνική Υπηρεσία του Δήμου και 
την ενημερώνει για την ανάγκη εκτέλεσης των απαραιτή¬ 
των συντηρήσεων, επισκευών, κατασκευής έργων κ.λπ. 
στον τομέα της ύδρευσης. 

Επιμελείται για την καλή χρήση, την επισκευή και συ¬ 
ντήρηση των χρησιμοποιούμενων οχημάτων, εργαλείων, 
τεχνολογικού εξοπλισμού και εγκαταστάσεων. 

Συνεργάζεται με την Υπηρεσία Εσόδων για την έκδοση 
των δικαιωμάτων ύδρευσης και την παροχή στοιχείων για 
τους νέους καταναλωτές. 

Μεριμνά για τις νέες τεχνικές - βελτιώσεις - επεκτάσεις 
στον τομέα της αφαλάτωσης, ώστε να επιτυγχάνεται οικο¬ 
νομική λειτουργία παραγωγής, καλύπτοντας τις εκάστοτε 
ανάγκες του Δήμου. 

Εκτελεί ακόμη και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Γραφείου. 

3) Γ ραφείο Αποχέτευσης και Βιολογικού καθαρισμού 

Μεριμνά για την ομαλή και αποδοτική λειτουργία των δι¬ 
κτύων αποχέτευσης, την απρόσκοπτη λειτουργία των 
αντλιοστασίων αποχέτευσης και του συγκροτήματος των 
μηχανημάτων του βιολογικού καθαρισμού. Για την καλή δε 
κατάσταση του δικτύου της αποχέτευσης και των συγκρο¬ 
τημάτων του βιολογικού καθαρισμού και σε περίπτωση 
ύπαρξης προβλήματος, μεριμνά να υπάρχει η δυνατότητα 
άμεσης επέμβασης του συνεργείου για την αποκατά¬ 
σταση των βλαβών. 

Φροντίζει για τη συντήρηση - επισκευή και γενικά την 
καλή κατάσταση των αποχετευτικών δικτύων και για την 
έγκαιρη προμήθεια των διαφόρων ανταλλακτικών, υλικών, 
χημικών υλών κ.λπ. 

Συνεργάζεται με την Επιτροπή Αποχέτευσης του Δή¬ 
μου, σε όλα τα θέματα αντίστοιχων αρμοδιοτήτων, για την 
εύρυθμη λειτουργία της υπηρεσίας αποχέτευσης. 

Συνεργάζεται με την Τεχνική Υπηρεσία του Δήμου και 
την ενημερώνει για την ανάγκη εκτέλεσης των απαραιτή¬ 
των συντηρήσεων, επισκευών, κατασκευής έργων κ.λπ. 
στον τομέα της αποχέτευσης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


9211 


Επιμελείται για την καλή χρήοη, την επισκευή και συ¬ 
ντήρηση των χρησιμοποιουμένων οχημάτων, εργαλείων, 
τεχνολογικού εξοπλισμού και εγκαταστάσεων. 

Συνεργάζεται με την Υπηρεσία Εσόδων για την έκδοση 
των τελών αποχέτευσης και την παροχή στοιχείων για τους 
εξυπηρετουμένους από το δίκτυο αποχέτευσης. 

Μεριμνά για τις νέες τεχνικές βελτιώσεις - επεκτάσεις 
στον τομέα του βιολογικού καθαρισμού, ώστε να επιτυγ¬ 
χάνεται και οικονομική λειτουργία της παραγωγής. 

Εκτελεί ακόμη και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Γραφείου. 

4) Γραφείο Ηλεκτροφωτισμού και Ανεμογεννήτριας 
Μεριμνά για την ομαλή και αποδοτική λειτουργία των δι¬ 
κτύων ηλεκτροφωτισμού και των εγκαταστάσεων της ανε- 
μογεννήτριας. 

Φροντίζει για τη συντήρηση - επισκευή και γενικά την 
καλή κατάσταση της ανεμογεννήτριας και για την έγκαιρη 
προμήθεια των διαφόρων ανταλλακτικών, υλικών κ.λπ. 

Επιμελείται για την καλή χρήση, την επισκευή και συ¬ 
ντήρηση των χρησιμοποιουμένων εργαλείων, του τεχνο¬ 
λογικού εξοπλισμού και εγκαταστάσεων. 

Συνεργάζεται με την Επιτροπή Ηλεκτροφωτισμού του 
Δήμου, σε όλα τα θέματα αντίστοιχων αρμοδιοτήτων, για 
την εύρυθμη λειτουργία της υπηρεσίας ηλεκτροφωτι- 
σμού. 

Συνεργάζεται με την Υπηρεσία Εσόδων για την έκδοση 
των τελών ηλεκτροφωτισμού και την παροχή στοιχείων για 
τους εξυπηρετουμένους από το δίκτυο ηλεκτροφωτι- 
σμού. 

Μεριμνά για τις νέες τεχνικές βελτιώσεις - επεκτάσεις 
στον τομέα του ηλεκτροφωτισμού και της ανεμογεννή- 
τριας, ώστε να επιτυγχάνεται και οικονομική λειτουργία 
της παραγωγής. 

Μεριμνά για την επισκευή και συντήρηση και γενικά για 
την καλή λειτουργία του δικτύου ηλεκτροφωτισμού του 
Δήμου (συνεργαζόμενο με τη ΔΕΗ όπου και όταν χρειάζε¬ 
ται), την ανακαίνιση, καθώς και'την επέκταση του δικτύου 
και γενικά των ηλεκτρικών εγκαταστάσεων του Δήμου. 

Διεκπεραιώνει τις διαδικασίες προς τη ΔΕΗ για την εξα¬ 
σφάλιση του απαραίτητου ηλεκτρικού ρεύματος (φορ¬ 
τίου), στις κάθε είδους εγκαταστάσεις του Δήμου. 

Παρακολουθεί τη λειτουργία του φωτισμού των οικι¬ 
σμών του Δήμου και φροντίζει για την άμεση επισκευή 
κάθε βλάβης, την αντικατάσταση λαμπτήρων και λοιπών 
υλικών που αχρηστεύονται, συνεργαζόμενο προς τούτο με 
τη ΔΕΗ όπου και όταν χρειάζεται. 

Εκτελεί ακόμη και κάθε εργασία που του ανατίθεται 
από τον Κανονισμό Εργασίας του Δήμου και τον Προϊστά¬ 
μενο του Γ ραφείου 

5) Γραφείο κίνησης - λειτουργίας αυτοκινήτων και μη¬ 
χανημάτων 

Ασχολείται με τη διάθεση των αυτοκινήτων και μηχανη¬ 
μάτων για την καθαριότητα, ύδρευση, την εκτέλεση έργων 
του Δήμου και για όλες ανάγκες. 

Ασχολείται με τον έλεγχο κινήσεως των αυτοκινήτων. 
Τηρεί το βιβλίο απογραφής των αυτοκινήτων και μηχα¬ 
νημάτων του Δήμου. 

Τηρεί τα βιβλία κίνησης των αυτοκινήτων και μηχανημά¬ 
των σε ημερήσια και μηνιαία βάση, σε συνεργασία με τους 
οδηγούς και χειριστές. 

Ενημερώνει τη Δημοτική Αρχή για την κατάσταση που 


επικρατεί στον τομέα αυτό και προτείνει μεθόδους για την 
καλύτερη αξιοποίηση των αυτοκινήτων και των μηχανημά¬ 
των με σκοπό την καλύτερη απόδοσή τους. 

Εκδίδει τα ημερήσια δελτία κίνησης των αυτοκινήτων 
και τις σχετικές εντολές καυσίμων και λιπαντικών. 

Τηρεί τα παρακάτω βιβλία: 

- Μητρώο αυτοκινήτων 

- Μητρώο λοιπών μηχανημάτων και εργαλείων 

- Βιβλίο ημερήσιας κίνησης καυσίμων και λιπαντικών 

- Βιβλίο κίνησης ελαστικών και συσσωρευτών 

- Βιβλίο συντήρησης και επισκευών και καταχώρησης 
προμηθειών ανταλλακτικών. 

Συνεργάζεται με την αντίστοιχη επιτροπή του Δημοτι¬ 
κού Συμβουλίου για την κίνηση - λειτουργία των αυτοκινή¬ 
των και μηχανημάτων. 

Εκτελεί ακόμη και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Γ ραφείου. 

6) Γραφείο συντήρησης - επισκευής αυτοκινήτων, μη¬ 
χανημάτων, εργαλείων και οικοδομικού εξοπλισμού 
Ασχολείται με τη συντήρηση και επισκευή των αυτοκι¬ 
νήτων, μηχανημάτων, εργαλείων και του οικοδομικού εξο¬ 
πλισμού. 

Φροντίζει, για τις κάθε είδους ανάγκες αυτών και για την 
ασφάλειά τους, συνεργαζόμενο άμεσα με τους οδηγούς 
και χειριστές αντίστοιχα. 

Προβαίνει στην προμήθεια όλων των απαραιτήτων 
ανταλλακτικών, υλικών, εξαρτημάτων κ.λπ. 

Συνεργάζεται με το γραφείο κίνησης - λειτουργίας των 
αυτοκινήτων και μηχανημάτων, για τη διάθεση και χρησι¬ 
μοποίησή τους. 

Μεριμνά για τις νέες τεχνικές βελτιώσεις - επεκτάσεις 
στον τομέα των αυτοκινήτων και μηχανημάτων. 

Εκτελεί ακόμη και κάθε εργασία που του ανατίθεται με 
τον Κανονισμό Εργασίας του Δήμου και από τον Προϊστά¬ 
μενο του Γραφείου. 

Δ) Ο Προϊστάμενος του Τμήματος των Διοικητικών και 
Οικονομικών Υπηρεσιών εισηγείται στο Δήμαρχο, όταν 
του ζητηθεί, αλλά και από μόνος του, τα απαραίτητα μέτρα 
για τη βελτίωση της λειτουργίας όλων των υπηρεσιών του 
Δήμου, δηλαδή των Διοικητικών - Οικονομικών και Τεχνι¬ 
κών Υπηρεσιών. 

Βοηθά το Δημοτικό Συμβούλιο στη λήψη των σχετικών 
αποφάσεων, ενημερώνοντας αυτό πάνω σε κάθε ζήτημα. 
Για το σκοπό αυτό συνεργάζεται με τον Πρόεδρο του Δη¬ 
μοτικού Συμβουλίου και την Υπηρεσία του Δημοτικού Συμ¬ 
βουλίου, όπου παρέχει όλα τα στοιχεία που χρειάζονται για 
την εισαγωγή των θεμάτων για συζήτηση στο Δημοτικό 
Συμβούλιο. 

Παραυρίσκεται στις συνεδριάσεις του Δημοτικού Συμ¬ 
βουλίου, όταν τούτο ζητηθεί, προκειμένου να ενημερώσει 
αυτό σε θέματα που είναι της αρμοδιότητάς του. 

Ο Προϊστάμενος του Γραφείου Τεχνικών Υπηρεσιών, 
καθώς και ο Προϊστάμενος του Γραφείου Ύδρευσης - 
Αποχέτευσης - Ηλεκτροφωτισμού - Κίνησης και Λειτουρ¬ 
γίας Αυτοκινήτων και Μηχανημάτων - Επισκευών, Συντη¬ 
ρήσεων Μηχανολογικού και Τεχνολογικού εξοπλισμού, ει- 
σηγούνται στο Δήμαρχο, όταν τους ζητηθεί, αλλά και από 
μόνοι τους, τα απαραίτητα μέτρα για τη βελτίωση της λει¬ 
τουργίας των Υπηρεσιών των Γ ραφείων τους. 
Παραυρίσκονται στις συνεδριάσεις του Δημοτικού Συμ- 

βουλίου, όταν τούτο ζητηθεί, προκειμένου να ενημερώ¬ 
σουν αυτό σε θέματα που είναι της αρμοδιότητάς τους. 

Άρθρο 6 

Κατανομή Προσωπικού 

Η κατανομή του προσωπικού στη Γραμματεία, στο 
Τμήμα Διοικητικών και Οικονομικών Υπηρεσιών, στο Γρα¬ 
φείο Τεχνικών Υπηρεσιών και στο Γ ραφείο Ύδρευσης - 
Αποχέτευσης - Ηλεκτροφωτισμού - Κίνησης και Λειτουρ¬ 
γίας Αυτοκινήτων και Μηχανημάτων - Επισκευών, Συντη¬ 
ρήσεων Μηχανολογικού και Τεχνολογικού Εξοπλισμού γί¬ 
νεται με απόφαση του Δημάρχου, ύστερα από εισήγηση 
των Προϊσταμένων των αντίστοιχων Τμήματος και Γρα¬ 
φείων, ανάλογα με τη δύναμη του προσωπικού που υπη¬ 
ρετεί στην κάθε οργανική μονάδα, τα προσόντα του και τις 
υπηρεσιακές ανάγκες του Δήμου. 

Άρθρο 7 

Ο τρόπος λειτουργίας κάθε υπηρεσίας και τομέα δρα¬ 
στηριότητας του Δήμου στις ιδιαίτερες λεπτομέρειες, 
εκτός από τα οριζόμενα από το νόμο και αυτόν τον Οργα¬ 
νισμό, καθορίζονται με τον ειδικό Κανονισμό λειτουργίας 
τους. 

Άρθρο 8 

Προσόντα διορισμού 

Τα προσόντα διορισμού στον εισαγωγικό βαθμό και για 
τις τέσσερις κατηγορίες (ΠΕ, ΤΕ, ΔΕ και ΥΕ) προσωπικού, 
είναι αυτά που ορίζονται από τις εκάστοτε ισχύουσες δια¬ 
τάξεις νόμων, αποφάσεων και εγκυκλίων, διαταγών, για το 
προσωπικό των Ο.Τ.Α. 

Αρθρο 9 

Τα θέματα που έχουν σχέση με το διορισμό, τα καθήκο¬ 
ντα, τους περιορισμούς, το χρόνο εργασίας, την αστική 
ευθύνη, τα δικαιώματα, τις άδειες, τις μεταβολές της υπη¬ 
ρεσιακής κατάστασης, τις ηθικές αμοιβές, τα πειθαρχικά 
αδικήματα, τις ποινές, τη λύση της υπαλληλικής σχέσης, 
καθενός των τακτικών - μονίμων υπαλλήλων που προβλέ- 
πονται στον παρόντα οργανισμό, διέπονται από τις διατά¬ 
ξεις του Ν. 1188/1981 «Περί καταστάσεως προσωπικού 
Ο.Τ.Α.». 

Η ιατροφαρμακευτική, νοσοκομειακή και λοιπή περί¬ 
θαλψη του προσωπικού του Δήμου, παρέχεται από το Τα¬ 
μείο Υγείας Δημοτικών και Κοινοτικών Υπαλλήλων 
(Τ.Υ.Δ.Κ.Υ.), τον κλάδο Υγείας Τεχνικών και από το 
Ίδρυμα Κοινωνικών Ασφαλίσεων (Ι.Κ.Α.), σύμφωνα με την 
ισχύουσα εκάστοτε νομοθεσία και τις σχετικές διατάξεις 
που διέπουν τους ασφαλιστικούς αυτούς οργανισμούς. 

Άρθρο 10 

Κάθε προηγούμενη απόφαση σχετική με τον Οργανισμό 
Εσωτερικής Υπηρεσίας του Δήμου Άνω Σύρου, καταργεί- 
ται από της ισχύος αυτής της απόφασης. 

Άρθρο 11 

Η ισχύς του Οργανισμού αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 


Ακροτελεύτιο Άρθρο 12 
Κάλυψη δαπάνης 

1) Από τις διατάξεις αυτής της απόφασης δεν προκαλεί- 
ται επιπλέον δαπάνη σε βάρος του προϋπολογισμού του 
Δήμου Άνω Σύρου, για το τρέχον έτος 1994, επειδή δεν 
προβλέπεται να προσληφθεί νέος υπάλληλος, λόγω των 
απαγορεύσεων των προσλήψεων, αλλά διότι επίσης δεν 
επαρκεί ο χρόνος, μέχρι τις 31.12.1994, για την ολοκλή¬ 
ρωση των διαδικασιών πρόσληψης νέου προσωπικού. 

2) θα προκληθεί όμως επιπλέον δαπάνη ύψους 
14.625.000 δρχ. περίπου, για το έτος 1995 και δαπάνη 
ύψους 15.000.000 δρχ. περίπου, για το καθένα από τα 
επόμενα οικ. έτη, στην περίπτωση βέβαια που θα καλυ¬ 
φθούν όλες οι θέσεις που προβλέπονται στο νέο Ο.Ε.Υ. 

3) Οι δαπάνες μισθοδοσίας του νέου προσωπικού που 
θα προσληφθεί και οι οποίες θα βαρύνουν τον πρ/σμό του 
Δήμου οικονομικού έτους 1995, θα υπολογιστούν κατά τη 
σύνταξή του και θα γραφτούν οι αντίστοιχες πιστώσεις, 
που φέρονται ως σύνολο με τις πιστώσεις του υπόλοιπου 
προσωπικού που υπηρετεί στο Δήμο. 

Δηλαδή στον πρ/σμό οικονομικού έτους 1995, θα γρα¬ 
φτούν στους αντίστοιχους Κ.Α., οι επιπλέον δαπάνες για 
το νέο προσωπικό, ως εξής: 

δρχ. 

α) Στον Κ.Α. 1 /05/111.1 «Αποδοχές τακτι¬ 
κών υπαλλήλων διοικητικών - οικονομικών 
υπηρεσιών», (Για τις νέες θέσεις και συγκε¬ 
κριμένα τη μια (1) θέση κλάδου ΠΕΙ - Διοικη¬ 
τικού (οικονομικού), τις δύο (2) θέσεις κλά¬ 
δου ΔΕΙ - Διοικητικού, και της μιας (1) θέσης 
ωρομίσθιας καθαρίστριας) 7.000.000 

β) Στον Κ.Α. 1 /20/111.1 «Αποδοχές τακτι¬ 
κών υπαλλήλων υπηρεσίας ύδρευσης» (Για 
τις νέες θέσεις και συγκεκριμένα τη μια (1) 
θέση κλάδου ΤΕ4 - Τεχνολόγων - Μηχανολό¬ 
γων ή Ηλεκτρολόγων - Μηχανικών και για τη 
μία (1) θέση κλάδου ΔΕ30 - Τεχνιτών ύδρευ¬ 
σης - αποχέτευσης) 4.000.000 

γ) Στον Κ.Α. 1 /70/111.1 «Αποδοχές τακτι¬ 
κών υπαλλήλων (υπηρεσίας έργων), για τη 
νέα θέση κλάδου ΤΕ13 - Τεχνολογίας - Γεω- 
πονίας 2.000.000 

δ) Στον Κ.Α. 0/032.3 «Εισφορά υπέρ 
ΤΥΔΚΥ τακτικού προσωπικού» 1.625.000 

Σύνολο Πρόσθετης Δαπάνης για το έτος 

1995 14.625.000 

Ανάλογες εγγραφές θα γίνονται και για τα επόμενα, του 
1995, οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 21 Δεκεμβρίου 1994 

Η Νομάρχης 
ΕΥΦΗ Δ. ΜΗΤΩΣΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



